Aqish Tolak Tawaran Review Produk Yang ‘Bukan-Bukan’ Kerana Masih Bawah Umur

Sejak akhir-akhir ini pelakon cilik, Puteri Balqis kembali menggegarkan industri seni apabila wajahnya kembali muncul di kaca TV setelah sekian lama menghilang dari dunia hiburan sebelum ini.

Baru-baru ini, Puteri Balqis atau nama sebenarnya Puteri Balqis Aziz mendedahkan dia sering mendapat tawaran reviu produk tetapi ditolak kerana tidak sesuai dengannya.

Menurut sumber, pelakon telefilem Dania yang lebih mesra dikenali sebagai Aqish itu turut memohon maaf kerana menolak tawaran tersebut.

Malah, doktor berpesan agar Aqish tidak mencuba sebarang produk kerana bimbang akan menjejaskan kesihatanya disebabkan dia tengah mengamalkan ubat tidur dan ubat anti kemurungan.

“Ubat anti kemurungan dan ubat tidur yang Aqish sedang ambil sekarang dosnya agak tinggi dan kuat. Pengurus Aqish kena pastikan produk reviu yang diambil adalah sesuai sebelum bersetuju,” ujarnya di Instagram story.

Menerusi Instagram story Aqish, dia memuat naik senarai produk yang terpaksa ditolaknya. Antara produk-produk itu adalah krim payudara dan punggung, produk pemutih, jamu, serta produk kesihatan.

Aqish turut mengatakan dia kurang pengetahuan tentang produk tersebut dan tidak mahu menyampaikan maklumat yang salah kepada orang ramai.

“Ada juga minta saya promosi jamu dan krim payudara serta punggung tetapi saya tolak kerana tidak mahu timbulkan isu memandangkan saya bawah umur,” katanya.

Dalam pada itu, Aqish pernah mencuba produk makanan sebelum ini tetapi tinggalkan kesan buruk pada badan Aqish sampai muntah dan demam.


Aquaman 2 Sedang Dalam Perbincangan, James Wan Mungkin Kembali Mengarah

DC Comics dan Warner Bros dikatakan dalam usaha untuk menghasilkan sekuel Aquaman yang dibintangi oleh Jason Momoa dengan mengambil semula David Leslie Johnson sekali lagi untuk menulis karya kedua Aquaman.

Aquaman 2 nanti bakal dihasilkan oleh producer yang sama, Peter Safran dan Rob Cowan. Namun sama ada James Wan akan kembali ke kerusi pengarah masih belum diputuskan kerana James Wan masih dalam rundingan untuk kembali sebagai pengarah. Dapat dilihat juga kegembiraan Jason Momoa apabila mendapat perkabaran projek Aquaman 2 mendapat lampu hijau daripada Warner Bros.

it seems like Jason Momoa got some big news today from WB. His Instagram stories featured him going to WB and then running out gleefully screaming.

“You got no idea what’s coming!” pic.twitter.com/hnJ6ajuKL7

— Walt (@UberKryptonian) February 13, 2019

Pihak Warna Bros dan DC Comics memutuskan untuk menyambung sekuel Aquaman apabila filem tersebut telah mencapai prestasi yang memberangsangkan untuk Warner Bros setelah memperolehi kutipan $1.12 bilion di seluruh dunia dan ianya sekaligus menjadikannya filem DC Comics pertama yang melepasi $1 bilion sejak filem The Dark Knight Rises pada 2012.

Kepada peminat filem Aquaman, watak villain mana yang anda mahu muncul untuk karya sekuel ini? Yang pasti Black Manta akan kembali untuk mebalas dendam.


‘Aquaman’ Antara Filem Terbaik DC Comics Setakat Ini

Setelah diperkenalkan buat pertama kali dalam Justice League, ramai yang tidak sabar untuk menonton filem solo Aquaman ini dan melihat sejauh mana hebat Jason Momoa membawa watak Aquaman untuk filem solonya.

Jika anda suka perwatakan Aquaman, anda pasti akan bertambah suka Aquaman dalam filem terbaru DC Comics ini. Sedikit tentang sinopsis filem ini. Filem Aquaman akan mengambil premis selepas pertempuran Justice League dengan Steppenwolf. Ketika dunia sudah ‘aman’, kota di dalam laut Atlantis pula bergolak.

Perebutan kuasa untuk menjadi ‘King Of The Ocean’ antara puak-puak di Atlantis menyebabkan Arthur Curry (Aquaman) perlu ke Atlantis untuk mengembalikan keseimbangan antara dunia dalam laut dan juga dunia daratan. Jadi apa yang menarik tentang filem Aquaman ini? Kami akan pecahkan dalam bentuk point.

Baru 5 minit pertama aksi pertarungan yang sangat cool sudah memeriahkan Aquaman. Camera movement untuk setiap aksi juga menambahkan lagi kehebatan setiap adegan aksi yang ada. Cerita ini juga tidak banyak ‘berbual’ kerana jalan cerita diselit dengan aksi yang membuatkan anda tidak akan bosan di sepanjang filem.

Pengarah kelahiran Malaysia yang terkenal menerusi franchise Saw, Insidious dan filem seram yang lain, James Wan nampaknya tidak mengecewakan. Apa akan terjadi jika anda gabungkan James Wan dan Jason Momoa dalam satu filem? Pastinya jadi sebuah filem yang hebat! Saya perasan ada shot yang mirip seperti shot yang ada dalam filem arahan James sebelum ini, Furious 7. Jika anda peminat setia James Wan, anda pasti akan lebih hargai filem Aquaman ini.

Aquaman akan membawa anda ke dunia baharu iaitu kota Atlantis. Dalam Aquaman akan diberitahu mengapa Atlantis boleh jatuh ke dalam laut dan mengapa puak Atlantis (Aquaman) boleh hidup di dalam dan juga di daratan.

Pada pandangan peribadi saya, jika anda berasa ‘WOW’ ketika melihat keindahan kota Wakanda, anda akan rasa perkara yang sama apabila melihat Atlantis.

Aquaman adalah Jason Momoa dan Jason Momoa adalah Aquaman. Beliau sememangnya ditakdirkan untuk membawa watak Aquaman ini. Jika beliau tidak jadi Aquaman, saya gembira sekiranya beliau memegang watak Lobo. Tetapi tidak mengapa. Jika DC Comics mahu menghasilkan filem khas untuk Lobo, kena cari seseorang yang seperti Jason Momoa.

Personaliti chill Jason Momoa di dunia sebenar banyak membantunya untuk membawa watak Arthur Curry. Beliau tidak perlu try hard untuk curi hati penonton dan selepas menonton filem ini, anda pasti akan teringatkan Jason Momoa berhari-hari. Penampilan khas Willem Dafoe, Dolph Lundgren dan Nicole Kidman juga menyerikan lagi filem Aquaman ini.

Sampai ke hari ini kami masih bercakap tentang filem ini tentang betapa hebatnya filem ini (kami menonton Aquaman hari Khamis yang lepas). Kami sukakan cara James Wan bawa filem Aquaman yang lari sedikit daripada rasa ‘dark’ filem DC sebelum ini. Kami juga suka mesej tersirat yang cuba disampaikan oleh Aquaman. Selepas anda menonton filem ini, anda pasti tidak mahu buang sampah ke dalam laut lagi.

Penduduk di China beruntung kerana mereka dapat menonton Aquaman seminggu lebih awal. Rata-rata yang sudah menonton memberi rating 8.5/10 ke atas untuk Aquaman dan kami bersetuju. Rasanya ada pawagam yang sudah menayangkan Aquaman lebih awal pada malam ini jika masih ada kekosongan, silalah menonton filem ini. Anda tidak akan menyesal.


Aquaman Bakal Tampil Dengan Filem ‘Spin-Off’ Tanpa Jason Momoa

Kejayaan filem Aquaman tidak dapat disangkal lagi apabila berjaya meraih kutipan sebanyak $1.09 billion (~RM4.48 bilion). Lantaran kejayaan tersebut, Warner Bros dalam perancangan untuk tampil dengan filem spin-off.

Bagi filem ini, ia akan lebih tertumpu pada The Trench iaitu antara satu dari kerajaan bawah air dalam filem Aquaman. Akan tetapi, barisan pelakon utama seperti Jason Momoa, Amber Heard, Nicole Kidman dan Patrick Wilson dikhabarkan tidak akan terlibat dalam pembikinan filem tersebut.

Ini mungkin akan mengecewakan buat peminat filem Aquaman yang menanti-nantikan kesinambungan filem tersebut. Filem tersebut masih lagi dalam tahap mengembangkan idea dimana Warner Bros baru melantik Noah Gardner dan Aidan Fritzgerald sebagai penulis filem spin-off Aquaman ini.

Baca lagi: Aquaman Kini Filem Terlaris DC Mengalahkan The Dark Knight Rises


‘Aquaman’ Berjaya Meraih RM292 Juta Sepanjang Seminggu Tayangan

Filem Aquaman yang baru ditayangkan di Amerika Syarikat meraih kutipan $70-75 juta (~RM292 juta) mengetepikan filem Bumblebee yang hanya berjaya meraih kutipan sebanyak $22 juta (~RM92 juta).

Untuk pengetahuan anda, filem Aquaman ini ditayangkan lewat di Amerika Syarikat dan tayangan awal di negara-negara lain berjaya mengumpul lebih daripada $350 juta (~RM1.46 bilion). Aquaman dijangka akan menduduki tempat teratas sepanjang Krismas.

Filem ini mengenai perebutan kuasa untuk menjadi ‘King Of The Ocean’ antara puak-puak di Atlantis menyebabkan Arthur Curry (Aquaman) perlu ke Atlantis untuk mengembalikan keseimbangan antara dunia dalam laut dan juga dunia daratan.

Filem Aquaman arahan James Wan ini menampilkan Jason Momoa, Amber Heard, Nicole Kidman, Patrick Wilson, Djimon Hounsou dan Willem Dafoe.

#RealDeal. Nak dapatkan handphone power 8GB RAM + 128GB Storage? Jom tonton video ini.

Baca lagi: ‘Aquaman’ Antara Filem Terbaik DC Comics Setakat Ini


Aquaman Kini Filem DCEU Dengan Kutipan Paling Tinggi

Selepas beberapa minggu ditayangkan, Aquaman kini sudah berjaya mengutip kutipan USD887.6 juta yang sudah pun melepasi jumlah kutipan filem paling tinggi DC Extended Universe (DCEU), Batman v Superman: Dawn Of Justice yang secara keseluruhannya mengutip USD873.5 juta.

Sebagai perbandingan, filem yang menampilkan Jason Momoa sebagai Aquaman buat kali pertama iaitu Justice League sekadar mengutip USD657.9 juta sahaja. Kutipan yang diterima Aquaman ketika ini menjadikannya filem DCEU dengan kutipan paling tinggi. Jumlah kutipan ini juga belum lagi muktamad kerana Aquaman masih lagi dtayangkan di pawagam seluruh dunia.

Mahalo everyone for making #Aquaman the number one movie in the world. I love you guys. I’m so proud of this movie and everyone that worked on it CHEEEEEHUUUUUUUU 🤙🏽😜 Aloha j

A post shared by  Jason Momoa (@prideofgypsies) on Jan 5, 2019 at 6:11pm PST

Namun perjalanan Aquaman masih jauh jika mahu menandingi karya The Dark Knight Rises oleh Christopher Nolan yang mengutip kutipan lebih USD1 bilion dan ianya tidak mustahil untuk Aquaman menjadi salah satu filem DC yang berjaya melepasi kutipan USD1 bilion.

James Wan nampaknya berjaya mengembalikan keyakinan penonton kepada dunia DCEU. Filem DC yang akan menemui peminat pada tahun ini adalah Shazam! yang merupakan filem pertama selepas ‘era Zack Snyder’. Adakah Shazam! akan jadi ‘fun’ seperti Aquaman? Sama-sama kita nantikan.


Aquaman Kini Filem Terlaris DC Mengalahkan The Dark Knight Rises

Nampaknya kehangatan filem Aquaman tidak dapat disangkal lagi apabila kini Aquaman berjaya mengatasi filem The Dark Knight Rises sebagai filem yang mengutip keuntungan paling tinggi.

Menurut Box Office Mojo, Aquaman yang ditayangkan pada tahun lalu telah berjaya membuat kutipan sebanyak $1.09 billion (~RM4.48 bilion) diseluruh dunia mengatasi kutipan The Dark Knight Rises pada tahun 2012 iaitu $1.08 (~RM4.44 bilion).

#Aquaman joins the $1 Billion Superhero Club – thank you fans! See it again before it leaves theaters. Get tickets at the link in bio.

A post shared by  Aquaman Movie (@aquamanmovie) on Jan 13, 2019 at 9:08am PST

Filem Aquaman berada di carta tertinggi Box Office berikutan tiada saingan hebat daripada filem lain yang sedang ditayangkan di Hollywood pada ketika ini. Pengarah Aquaman, James Wan turut mengeluarkan kenyataan bahawa karya sekuel untuk filem ini sedang dalam perbincangan.

Warner Bros juga dilihat gembira dengan hasil kerja James Wan dan tidak mustahil untuk kita melihat filem kedua Aquaman dalam masa terdekat. Tahniah buat James Wan atas pencapaian ini.


Arab Jahat? 5 Hal Ini Mungkin Buat Kita Berfikir Sekali Lagi Sebelum ‘Judge’

Kelmarin ada baca satu artikel seorang sahabat, yang di letakkan dalam perkongsian Vocket.

Artikel tentang “satu sisi baik orang Arab”, yang mana dikupas di dalamnya tentang permasalahan homeless dan sikap Arab yang memiliki hubungan kekeluargaan yang erat menjadi faktor kurangnya “homeless” di tanah Arab.

Di ruangan komen, ada seorang yang menulis komen “Arab baik? Hahahahahahaha………….” (hahaha panjang).

Aku ni selalu je kutuk perangai Melayu sebenarnya tapi tak sampai hati nak tulis dan bandingkan Melayu dengan Arab. Nanti kesian orang Melayu terasa, sebab bandingkan dengan Arab.

Tapi rasanya tak salah kalau aku kongsikan:

1. Berbuat kebaikan di Tanah Arab adalah sangat selesa jika dibandingkan dengan berbuat kebaikan ditempat lain.

Kerana di sini, perbuatan kebaikan (sedekah, saling membantu, sumbangan) tidak dipandang sinis dan pelik. Sebaliknya diraikan dengan penuh meriah. Masing-masing akan cuba beri kerjasama dan sambut.

Kerana selain orang yang memberi itu mendapat pahala, orang yang menerima juga boleh jadi mendapat pahala kerana memudahkan dan meraikan.

2. Beribadat secara terbuka disini tidak dipandang serong.

Ya, di sini solat di tepi jalan, di bawah jambatan, di tepi kereta sudah menjadi kebiasaan.

Manusia di sini tidak jakun dan tidak sesekali pelik jika terlihat kejadian seperti ini. Dan paling penting, di sini tiada orang berprasangka buruk jika kita berbuat ibadat di tempat umum dan terbuka.

Kalau kat Malaysia, kau tunggulah macam-macam versi cerita akan viral. Riak, takabbur, nak menunjuk, itu wajib keluar.

3. Disini lagi, jika anda berjalan kaki di mana-mana kawasan, masyaAllah. Ada kalanya mulut kita seakan tidak akan berhenti berzikir.

Kerana jika diperhatikan sebaiknya, rata-rata kedai-kedai di sini pasti ada meletakkan ayat-ayat2 zikir dan selawat di kedai masing-masing.

Mereka mengamalkan budaya perbanyakkan zikir dan selawat, sebaliknya kita segalanya sekadar hiasan.

Hatta, jika anda masuk ke kedai Arab tanpa memberi “Assalamualaikum”. Rata-rata mereka yang tua-tua akan menegur dan menasihati kita. Punyalah mereka menjaga adab.

4. Di sini lagi, jika anda menziarahi atau berkunjung kerumah arab, anda akan rasai pengalaman dilayan bagaikan seorang raja.

Di sini, tetamu dianggap seperti seorang raja. Tuan rumah akan melayan tetamu sehabis baik. Dari sekecil-kecil makanan, hinggalah sebesar-besarnya.

Kerana itu kerap kali jika lihat gambar anak-anak Melayu makan di rumah Arab, kalian pasti nampak “banyaknya nasi, habis ke?” Sebenarnya banyaknya nasi itu menggambarkan betapa mereka ingin menghidangkan kita yang terbaik.

5. Di sini lagi, status anda sebagai seorang MUSLIMIN sangat dititik beratkan.

Ya, kerap kali jika melalui sekatan polis atau pemeriksaan, pasti mereka bertanya “Muslimin?” Jawablah ya, nescaya hati mereka akan lembut.

Pernah sekali kenderaan kami diperiksa kerana disyaki sedang membuat perkara terlarang (dadah).

Sedangkan sebenarnya waktu itu kami bertiga (aku dengan kawan-kawan) sengaja berhenti di tepi bukit untuk menikmati udara bersih, sejuk, padan dengan jam menunjukkan 12.00 malam. Tetapi kerana ada anggota kejiranan kawasan tersebut mengadu, ada polis yang lalu kemudian berhenti di hadapan kami.

Antara soalan yang ditanya adalah “korang semua Muslimin?” Apabila kami jawab ya, terus sahaja pegawai tersebut mengajak rakannya berlalu.

“Dah dah. Mereka ni Malizi (orang Malaysia) Muslimin. Orang baik-baik. Muslim”. Mereka tegur kami dan berlalu pergi.

Banyak je lagi sebenarnya kalau nak cerita kebaikan Arab. Tapi tak perlu lah kalau nak cerita semua kan. Tidaklah jahat dan teruk sepanjang masa.

Sama la juga dengan masyarakat Melayu, banyak juga kebaikannya. Cuma dalam hidup, tak perlulah kita asyik nak pandang buruk pada orang lain setiap masa. Setiap orang ada kebaikannya.

Memang tak dinafikan Arab ni rata-rata orang melihat mereka dengan pandangan yang teruk. Tapi jangan lupa, bangsa Arab ini dahulu ada Abu Jahal. Dan juga terdapat pada bangsa ini Nabi Muhammad saw.

Nak kata bahawa bukan keburukan sahaja yang wujud pada bangsa ini, tetapi juga ada kebaikan. Ya, kebaikan juga wujud pada bangsa ini.


Arab Saudi Anggap Hubungan Baik Dengan Israel Akan Menguntungkan Tanah Arab

Menteri Luar Arab Saudi, Putera Faisal bin Farhan Al Saud mengatakan hubungan baik dengan Israel akan menguntungkan tanah Arab. Namun, dia menegaskan bahawa kesepakatan itu hanya akan berlaku dengan bergantung kepada kemajuan proses berdirinya negara Palestin yang merdeka.

“Normalisasi status [dengan] Israel di rantau ini akan membawa manfaat besar bagi wilayah tersebut secara keseluruhan,” katanya dalam wawancara dengan CNN yang dikutip oleh Al Jazeera.

“Ini akan sangat membantu dari segi ekonomi, sosial dan dari sudut keselamatan,” lanjutnya. “Itu hanya mungkin terjadi jika sebuah negara Palestin dalam perbatasan 1967 diserahkan.”

Sebelum ini Putera Faisal telah mengeluarkan kenyataan serupa, dengan menyatakan bahawa normalisasi dengan Israel hanya akan dilakukan jika ia memberi keuntungan untuk negara berdaulat Palestin.

“Apa yang kita perlukan untuk mewujudkannya adalah perjanjian damai yang menegakkan sebuah negara Palestin dengan martabat dan dengan kedaulatan yang dapat diterima oleh rakyat Palestin,” kata Putera Faisal pada bulan Desember tahun lalu.

Dia menambah pada saat itu bahawa menormalkan hubungan dengan Israel telah lama menjadi sebahagian daripada visi Arab Saudi. Dia turut menambah bahawa ini adalah langkar pertukaran bagi membentuk sebuah negara Palestin dalam perbatasan 1967.

Pada bulan September tahun lalu, Emiriah Arab Bersatu dan Bahrain menandatangani apa yang disebut sebagai Abraham Accords bagi menormalkan hubungan dengan Israel. Sejak itu Sudan dan Maghribi turut menyertai perjanjian terbabit.

Putera Saudi akan dibunuh oleh rakyatnya sendiri jika jalin hubungan diplomatik dengan Israel. Klik pautan di bawah.

Putera Saudi Akan Dibunuh Oleh Rakyatnya Sendiri Jika Jalin Hubungan Diplomatik Dengan Israel

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

UAE Rombak Sistem Perundangan, Kini Boleh Minum Arak Dan Tinggal Bersama Walaupun Belum Berkahwin


Arab Saudi Bakal Hukum Mati Rakyatnya Yang Tolak Projek Mega Mohammed Bin Salman

Arab Saudi dilaporkan akan menghukum mati tiga rakyatnya yang enggan berpindah ke kawasan baharu selepas kawasan tempat tinggal mereka diambil kerajaan untuk tujuan pembinaan projek mega NEOM, lapor Business Insider.

Tiga penduduk yang menolak itu adalah Shadly Ahmad Mahmoud Abou Taqiqa al-Huwaiti, Ibrahim Salih Ahmad Abou Khalil al-Huwaiti, dan Atallah Moussa Mohammed al-Huwaiti.

Ketiga-tiga mereka adalah ahli suku Howeitat yang tinggal di kawasan yang bakal terbinanya bandar pintar hasil idea Mohammed Bin Salman. Ia adalah projek pembangunan bandar pintar masa hadapan oleh Dana Pelaburan Awam Saudi.

“Walaupun dituduh melakukan keganasan, mereka dilaporkan telah ditangkap kerana menentang pengusiran paksa atas nama projek NEOM dan pembinaan bandar linear sepanjang 170 km yang dipanggil The Line,” kata kenyataan bertulis di laman web rasmi Persatuan Bangsa Bersatu (PBB).

Menurut laporan, Arab Saudi dilaporkan telah mengusir ahli suku Howeitat dari rumah dan tanah tradisional mereka. Ia melibatkan tiga kampung iaitu, al Khuraiba, Sharma, dan Gayal dengan alasan untuk membina projek NEOM.

Terdapat dakwaan bahawa pengusiran ini berlaku dengan tidak adil. Malah, dalam proses awal projek tersebut, seorang anggota suku Howeitat, Abdul Rahim bin Ahmed Mahmoud al Huwaiti, telah dibunuh di rumahnya sendiri oleh anggota pasukan khas Saudi.

Selain daripada ketidakadilan dan sikap penguatkuasa yang kejam, pengusiran secara paksa telah dilarang oleh undang-undang antarabangsa. Ia adalah pelanggaran hak tempat tinggal serta melanggar hak kebebasan bersuara dan akses kepada maklumat.

“Kami menggesa semua syarikat yang terlibat, termasuk pelabur asing, untuk memastikan bahawa mereka tidak menyebabkan atau menyumbang kepada, dan tidak dikaitkan secara langsung dengan, pencabulan hak asasi manusia yang serius,” kata pakar PBB.

Projek mega NEOM adalah cadangan dan idea putera mahkota Saudi, Putera Mohammed bin Salman (MbS). MBS sedang mengusahakan projek pembangunan yang bercita-cita tinggi untuk memberikan negaranya gambaran yang lebih moden. Projek itu sedang dibina di Tabuk, barat laut Arab Saudi menghadap Mesir merentasi Laut Merah.


12 Panduan Etika Komunikasi Dengan Pelanggan Buat Usahawan

Bekerja dalam bidang insurans Takaful yang memerlukan saya berkomunikasi dengan ramai orang membuatkan saya terfikir untuk berkongsi 12 etika berkomunikasi dengan peniaga ini.

Semoga ia dapat dijadikan rujukan buat anda dan para usahawan lain.

Panggil prospek atau pelanggan dengan panggilan lebih tinggi. Puan, Tuan, Datuk dan Datin (walaupun mereka bukan).

Jika mereka suruh panggil nama saja, ikut saja. Jika mereka minta panggilan formal, ikut saja.

Kadangkala mereka mahu asingkan urusan bisnes dan urusan peribadi. Hormati permintaan pelanggan, bukan susah mana pun. Asalkan close deal.

Jika anda ditegur sebab salah honorific atau title, minta maaf saja, diamkan dan biarkan ia berlalu. Kebanyakan peniaga akan melalui perkara ini.

Kalau pelanggan mahu viral, itu kekhilafannya dan publisiti tersebut bagus untuk bisnes anda juga. Elakkan bersikap defensif. Asalkan close deal.

Biarkan mereka betul. Kalau jumpa pelanggan dari golongan bijak pandai dan professional, kamu iya kan saja apa yang mereka kata.

Kalau tak setuju, diamkan saja. Mereka suka betul. Kalau mereka mahu kutuk industri Takaful, iya kan saja.

Anda sebagai peniaga tak perlu betul. Tak perlu jadi argumentatif, peniaga argumentatif sentiasa tak dapat close deal. Yang penting close deal.

Biarkan pelanggan kritik anda. Bukan anda kritik mereka. Jaga hubungan baik supaya ada repeat business atau referral daripada pelanggan itu.

Jika anda rasakan pelanggan keterlaluan, tegur secara private. Jika masih melampau juga, laporkan pada polis dan bawa ke mahkamah jika perlu.

Baca: Mengapa Ikea Singapura Terus Berkembang Walaupun Dibuli Teruk Oleh Pelanggan Kiasu

Bukan semua pelanggan sama. Terdapat banyak perbezaan dari segi budaya dan pembawaan. Aku / engkau / awak / abam / akak / adik adalah untuk mereka yang akrab.

Kebanyakan pelanggan tak suka akrab dengan penjual. Mereka hanya nak jadi pelanggan sahaja. Business is business, personal is personal.

Memanggil dengan panggilan pekerjaannya adalah lebih selamat. Kalau doktor, panggillah doktor. Kalau cikgu, panggillah cikgu. Kalau ustazah, panggillah ustazah. Kalau professor, panggillah prof.

Panggilan sebegini membuatkan anda dilihat sebagai teliti dan peka terhadap keperluan mereka sebagai pelanggan, berbanding mereka yang panggil “encik / puan”, apatah lagi “aku / engkau / awak / abam / akak”.

Jika berkomunikasi di SMS / whatsapp / wechat / FB dan sebagainya, amalkan penulisan penuh, bukan penulisan remaja cacat.

Jangan gunakan contoh ini “i wil cum in 10mins. Ok kan gittew?“. Gunakan ini “I will come / arrive in 10 minutes, is that ok?“.

Ini menunjukkan anda bersikap professional terhadap perkara-perkara kecil sebagai peniaga.

Gunakan emotikon sebaiknya, bukan melampau. Ia menunjukkan anda seorang yang mesra, positif dan boleh didekati.

Pengalaman berjual beli dengan anda juga menjadi baik dan pelanggan boleh repeat business atau refer orang lain kepada anda.

Jika anda lambat datang temujanji, minta maaf banyak-banyak pada pelanggan, dan belanjalah dia makan, samada dapat close deal ataupun tidak.

Tapi jika pelanggan lambat datang temujanji, janganlah marah dia pula. Isikan masa menunggu dengan merancang bisnes anda atau pos sesuatu yang bermanfaat di media sosial

Ketika berbincang, selalu amalkan mendengar lebih daripada bercakap. Amalkan bertanya lebih kepada menerangkan.

Lebihkan perkataan “ya” dan lebihkan mengangguk bila setuju. Bila tak setuju diam saja. Ini meningkatkan saham anda sebagai peniaga. Senang close deal.

Elakkan bincang hal kontroversi politik dan agama. Elakkan mengkritik pesaing dan pelanggan lain. Perbincangan negatif ini boleh menjatuhkan saham anda. Perbincangan positif saja.

Samada close deal atau tidak, sentiasa ucapkan terima kasih kerana sudi meluangkan masa bersama anda. Dan jangan lupa minta maaf jika terkasar bahasa. Adab melayu kita, berterima kasih dan meminta maaf.

Kalau tak close deal, jangan ambil hati. Mungkin dia akan refer rakannya kepada anda jika anda beradab dengannya.

Baca lagi: 8 Langkah Penting Untuk Membina Hubungan Baik Dengan Bakal Pelanggan


Arab Saudi Buka Kota Al-Ula Untuk Pelancong, Kenapa Umat Islam Dilarang Berkunjung Ke Kawasan Ini?

Kerajaan Arab Saudi menghabiskan hampir AS$15 bilion untuk pembinaan semula kota Al Ula atau lebih dikenali oleh orang tempatan sebagai Madain Saleh yang di mana mengikut sejarahnya pernah diminta oleh Nabi Muhammad supaya dihindari untuk ke sana.

Nabi Muhammad pernah mengelak kawasan ini kerana terkenal sebagai tempat turunnya azab Allah kepada kaum Nabi Saleh. Bagi masyarakat Saudi pula, kawasan yang terletak 1,100 km dari ibu kota Riyadh itu juga dianggap sebagai tempat tinggal roh jahat.

Bukan ke Al 'Ula ni macam Forbidden City even Rasulullah pun tak bagi sahabat sahabat singgah ke sini?

Now kerajaan Saudi dah letak macam macam attractions kat sini untuk tourism.

Cuba la baca pasal sejarah kota ni. pic.twitter.com/ogPyKbHF4H

Memetik dari Arab News, pembinaan yang disasarkan siap menjelang 2035 itu akan menjadikan Al Ula sebagai bandar peranginan bagi menarik pelancong datang ke Arab Saudi. Ketua Pegawai Eksekutif Suruhanjaya Diraja Al Ula (RCU), Amr Almadani, berkata bandar itu akan mempunyai sistem trem rendah karbon sepanjang 46 kilometer.

Dalam pelan induknya, Putera Mahkota Mohammed Bin Salman berkata bahawa Al Ula akan menarik 2 juta pengunjung setiap tahun dan mewujudkan 38 ribu pekerjaan. Jika berjaya, bandar itu sahaja akan menyumbang AS$32 bilion kepada ekonomi Saudi.

Menurut laporan Kompas, kota Al Ula telah direkodkan sebagai kawasan kediaman manusia sejak beribu tahun dahulu. Manusia difahamkan telah mengasaskan kota berdinding itu sekitar abad ke-6 SM. Lokasi Al Ula sendiri adalah di Jalan Kemenyan, yang merupakan laluan perdagangan penting yang menghubungkan Arab, Mesir dan India.

Pada abad ke-7 hingga ke-6 SM, kawasan ini telah didiami oleh kaum Thamud dari Kerajaan Dedanite. Kemudian antara abad ke-5 dan ke-2 SM, Al Ula didiami oleh Kerajaan Lihyan, yang dipimpin oleh dinasti Nabatean. Orang Nabataean memerintah sehingga kira-kira 106 AD, apabila ibu kota mereka, Petra, telah ditawan oleh orang Rom.

Orang Nabatean kemudiannya menjadikan al-Hijr atau Madain Saleh sebagai ibu kota baru mereka dan mengukir kawasan pergunungan berbatu ini sebagai rumah mereka. Tambah laporan itu lagi, selain tinggal di Madain Saleh, kaum Nabatean mengembangkan kawasan Al-Mabiyat menjadi pusat perdagangan. Kawasan ini terus berkembang sehingga 650.

Nabi larang masuk tempat pernah dilaknat kerana laknat tersebut boleh terkena kepada kita. Kalau terpaksa lalu, kena menangis & gerun dengan azab menimpa umat terdahulu sambil menutup kepala. Hukum ini berlaku pada semua tempat yang pernah dilaknat Allah. [Fath al-Bari 6/380] https://t.co/sdlQwOYcOg

Namun begitu, dalam sebuah sejarah diceritakan bahawa semasa hayatnya, Nabi Muhammad sentiasa mempercepatkan langkahnya ketika melalui Kota Al Ula. Manakala dalam satu kisah, Nabi Muhammad difahamkan tidak akan menoleh ke kanan atau kiri semasa melalui kawasan tersebut.

Selain itu, Ibn Battuta yang telah melalui kota ini dan mencatatkan bahawa kafilah yang bersama dengannya turut keberatan untuk singgah di Al Ula. Keengganan untuk berhenti ini dikatakan dikaitkan dengan Al Ula digelar sebagai kota hantu atau kota terkutuk.

Kononnya, masyarakat Arab menggelar Al Ula sebagai markas jin yang mesti dielakkan kerana Nabatean enggan meninggalkan kepercayaan mereka. Mereka dilaknat kerana tidak menyembah Tuhan, tetapi menyembah para dewa-dewi.

Selain itu, gempa bumi besar yang berlaku ribuan tahun dahulu juga telah menipiskan lapisan ozon bumi. Difahamkan bahawa para saintis telah menemui lubang besar di lapisan ozon atmosfera tepat di atas kawasan ini.

Ini menjadikan kawasan ini berisiko untuk didiami setelah terjadinya gempa bumi besar. Ia boleh merosakkan UV, mendatangkan pelbagai penyakit kulit, kanser, dan kejadian ribut semula jadi. Penyelidik juga turut bersetuju bahawa tidak selamat bagi manusia untuk tinggal di kawasan ini dalam tempoh masa yang lama.

Ini sesuai dengan larangan yang disabdakan oleh Nabi Muhammad SAW tentang tempat ini. Tempat yang menjadi tanda simbol ini, tidak boleh digunakan sebagai tempat keseronokan dan hiburan. Tetapi hari ini kerajaan Saudi membukanya sebagai kawasan pelancongan sehingga ia mendatangkan tanda tanya buat umat Islam di seluruh dunia.


Arab Saudi Didakwa Bina Patung Berhala Di Padang Pasir Al Ula, Ini Fakta Yang Sebenar

Seorang pengguna Facebook dengan nama Munir Khalik sebelum ini mendakwa bahawa kerajaan Arab Saudi telah meletakkan sebuah patung berhala berwarna biru di tengah-tengah padang pasir Al Ula, lokasi yang dikatakan terbinanya Kota Neom.

Dakwaan ini tular di Facebook sejak Sabtu, 28 Mei yang lalu dengan dakwaan itu dikongsi lebih 1,000 pengguna sosial media.

Di bahagian komen pula, terdapat pelbagai kecaman dan kritikan terhadap kerajaan Arab Saudi yang dilaporkan telah ‘menyimpang’ dari ajaran Islam yang sebenar.

Tidak pasti adakah Munir sengaja menyampaikan berita yang salah atau beliau tidak melakukan kaji selidik terlebih dahulu, namun The Vocket dapat mengesahkan bahawa ini bukanlah patung berhala seperti yang didakwa oleh Munir dan dipercayai oleh orang ramai.

Untuk pengetahuan anda, patung biru yang menggambarkan seorang wanita sedang duduk bertapa di tengah-tengah padang pasir ini sebenarnya adalah sebahagian daripada pameran seni kontemporari Desert X yang diadakan di Lembah Coachella, Al Ula.

Menurut laporan Emirates Woman, acara ini berlangsung pada Mac tahun 2020 dan disertai oleh artis daripada pelbagai latar belakang.

Patung berwarna biru ini dihasilkan oleh artis dari Amerika yang bernama Lita Albuquerque. Beliau menamakan karya patung berwarna biru ini dengan nama NAJMA yang bermaksud bintang dalam bahasa Arab dengan frasa ‘dia meletakkan seribu matahari di atas lapisan telus angkasa.

Ketika ditemubual oleh Emirates Woman, Lita memberitahu bahawa sepanjang membesar di Tunisia, di sekitar Biara Katolik di Carthage. Persekitaraan tersebut telah memberi beliau inspirasi dalam menghasilkan kerja seni.

“Segala-galanya mengenai keberadaan di sana mempengaruhi amalan seni saya: gerak angin dan orang; warna merah, biru dan emas yang terdapat dalam ikon agama Kristian dan dalam seni Islam.

“Kesenian Islam yang terdapat dalam seni khat dan seni bina di sekeliling saya. Bunyi muzik seperti Oum Khalsum bercampur dengan angin yang datang dari pantai.

“Rasa puisi; sambungan ke Bumi, ke pasir, ke batu dan bintang. Meninggalkan Tunisia pada usia muda juga mempengaruhi amalan saya, ia membuatkan saya mempersoalkan identiti, dan siapa kita berhubung dengan lokasi dan penempatan di kawasan ini dan di alam semesta,” katanya.

Ketika diminta untuk mengulas mengapa beliau memilih warna biru, Lita memberitahu bahawa biru adalah simbol kepada lautan Mediterranean yang luas dan mewakili seni bina bandar Sidi Bou Said tempat di mana dia dibesarkan. Ia juga mewakili hubungan di antara langit dan bumi.

Selain patung warna biru yang dibina oleh Lita, ada juga beberapa pameran arca lain yang dipaparkan di sana pada masa itu. Ia selamat dikatakan bahawa apa yang ditularkan oleh Munir Khalik jelas jauh menyimpang daripada fakta yang sebenarnya.

Putera Mahkota Saudi kena ‘main’, beli lukisan palsu dipercayai milik da Vinci pada harga RM2 bilion. Rujuk pautan di bawah untuk membaca.

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion

Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Pertama Kali Dalam Sejarah, Pesawat Israel Berjaya Mendarat Di Tanah Arab Saudi


Arab Saudi Hukum Mati Tiga Orang Asli Kerana Tolak Pemodenan

Kerajaan Arab Saudi menghukum mati tiga anggota masyarakat orang asal yang enggan berpindah daripada kawasan tempat tinggal mereka. Difahamkan bahawa kawasan tersebut bakal dibina sebuah bandar futuristik bernama NEOM. Bandar ini merupakan projek kebanggaan Putera Mahkota Mohammed bin Salman, yang diharap dapat membantu Arab Saudi menghilangkan kebergantungan kepada hasil minyak.

Menerusi laporan ALQST – sebuah agensi pemantau hak asasi manusia bebas di Arab Saudi – hukuman ini telah dijatuhkan pada 2 Oktober 2022 yang lalu, tetapi berita mengenai hukuman ini tidak disebarkan kepada umum. Tiga banduan hukuman mati itu adalah penduduk Suku Howeitat.

Mereka telah ditahan sejak 2020 kerana mengadakan demonstrasi menentang pengusiran tanah adat mereka untuk dijadikan tanah pembangunan NEOM. Projek bandar futuristik itu dianggarkan menelan belanja AS$500 bilion.

🚨 On 2 October, the SCC sentenced Shadli (brother of Abdul Rahim al-Huwaiti), Ataullah & Ibrahim Saleh al-Huwaiti to death.

The family members were detained in 2020 for opposing eviction to make way for #Neom.

We condemn the sentences and call for their release. #SaudiArabia pic.twitter.com/NQ5UZOlSCK

— ALQST for Human Rights (@ALQST_En) October 6, 2022

Tanah adat Shadli, Attaullah, dan Ibrahim al-Howeitat terletak di wilayah utara Wilayah Tabuk. Bukan mereka bertiga sahaja yang dihukum berat kerana menolak pengusiran. Pada September 2022, seorang lagi anggota suku Howeiti dijatuhi hukuman 50 tahun penjara oleh Mahkamah Jenayah Saudi. Tuduhan yang dilemparkan kepada mereka juga bertujuan untuk menjerat dengan “tindakan keganasan” dan mengancam kestabilan kerajaan. Menurut ALQST, tuduhan ini sering digunakan untuk menjerat aktivis dan tokoh pembangkang dalam Kerajaan Dolar Petro.

Bukan itu sahaja, seorang lagi lelaki bernama Abdul Rahim al-Howeitat, adik kepada tiga orang yang dijatuhkan hukuman mati, meninggal dunia pada April 2020 kerana ditembak oleh tentera Arab Saudi selepas memuat naik sebuah video di media sosial, mengkritik pembinaan NEOM. Mangsa menggelarkan cara pengusiran kerajaan Saudi sebagai sebuah keganasan. Dia dan saudara-saudaranya dari suku Howeitat menjadi penggerak di sebalik penolakan pengambilan tanah NEOM.


Arab Saudi Jadi Negara Pertama Beri Kerakyatan Kepada Robot

Di Arab Saudi, anda tidak semestinya manusia untuk mendapat kewarganegaraan negara berkenaan. Arab Saudi menjadi negara pertama di dunia yang memberi kerakyatan kepada sebuah robot.

Sophia adalah robot humanoid ciptaan Hanson Robotics yang berpengkalan di Hong Kong. Dalam percubaan Arab Saudi untuk menjadi sebuah hub untuk mambangunkan teknologi artificial intelligence (A.I), perkara pertama yang boleh dibuat Arab Saudi adalah memberi kerakyatan kepada Sophia, robot yang mempunyai kepandaian A.I.

“Saya sangat berbangga dan berbesar hati dengan pencapaian ini. Ini adalah langkah bersejarah buat robot kerana diberi kerakyatan seperti ini,” kata Sophia di dalam perhimpunan di Riyadz, Rabu lalu.

Elon Musk tidak berminat dengan A.I kerana beliau berpendapat jika A.I diberi ruang, ianya akan memberi masalah kepada manusia di masa hadapan. Apabila ditanya soalan berkenaan kemungkinan bahaya yang akan dicetuskan oleh A.I, Sophia hanya menjawab, “Kamu mesti terlalu banyak membaca tentang Elon Musk dan menonton banyak cerita Hollywood.”

Namun ada yang tidak bersetuju dengan kerakyatan yang diberi kepada Sophia. Ada juga yang bergurau jika Sophia seorang robot perempuan, Sophia perlulah memakai tudung sama seperti wanita lain yang tinggal di Arab Saudi.

Dengan perkembangan ini, kemungkinan besar robot A.I akan mengambil alih kerja seharian kita tidak lama lagi. Adakah kita sudah bersedia untuk menerima A.I dalam kehidupan seharian?


Arab Saudi Larang Dakwah Islam Tanpa Izin

Menteri Hal Ehwal Islam, Rayuan dan Bimbingan; Syeikh Abdullatif Al Sheikh telah mengeluarkan beberapa peraturan baharu yang antaranya merangkumi larangan menjalankan kegiatan dakwah Islam tanpa mendapat kebenaran daripada pihak kerajaan, lapor Gulf News. Arab Saudi turut memerintah kesemua masjid untuk memeriksa perpustakaan awam dan membuang buku-buku yang mengandungi fahaman ekstremis dan kepartian.

Ini adalah antara lima pekeliling yang dikeluarkan oleh pihak Kementerian Hal Ehwal Islam di sana dan difahamkan mana-mana individu yang melanggar arahan ini boleh didakwa. Al Sheikh juga telah mengarahkan cawangan kementerian untuk menjalankan pelaksanaan ini dan menyerahkan laporan berkala kepada pihak kementerian. Peraturan ini ditujukan kepada pegawai masjid, termasuk imam, pendakwah, muezzin, pendakwah rasmi, dan pendakwah sambilan di berbagai wilayah Kerajaan Arab Saudi.

Pekeliling kedua pula membincangkan cara untuk memerangi fahaman ekstremis dan kepartian. Menteri Al Sheikh menekankan pentingnya perpustakaan masjid menjadi pusat yang mengumpulkan kumpulan intelektual bagi mereka yang mahu menuntut ilmu, seperti penyelidik dan pelajar. Al Sheikh mengarahkan agar pihak jabatan untuk meninjau perpustakaan terbabit dan menyediakan segala keperluan yang memberi manfaat kepada orang ramai. Manakala mereka juga diarahkan untuk membuang mana-mana buku yang dianggap bersifat ekstremis dan kepartian.

Setiap cabang kementerian telah ditugaskan untuk menyiapkan senarai buku yang disimpan di perpustakaan ini dan memastikan bahawa tidak ada buku yang disimpan di perpustakaan tersebut tanpa terlebih dahulu mendapat izin dari pihak kementerian.

Selain itu, Kementerian Hal Ehwal Islam juga telah mengarahkan pegawai masjid untuk mengikuti kursus keselamatan intelektual yang diadakan oleh pihak kementerian atau agensi luar negara bagi menajamkan peranan mereka dalam bidang tersebut. Mereka juga nanti akan diminta untuk menyampaikan penyelidikan dan karya ilmiah dalam seminar dan persidangan yang dianjurkan oleh pihak kementerian dan agensi luar.

Tambahnya lagi, pihak kementerian turut meminta para pendakwah untuk menyampaikan kepada orang ramai tentang kebenaran hukum syariah, perlunya menjadi rakyat yang bermoral dan baik, sentiasa menitikkan sopan santun dan taat setia kepada pihak berwajib dan menjauhkan diri daripada perbincangan hal-hal fekah di mana terdapat perbezaan pendapat di antara para ulama.

Selanjutnya, Al Sheikh mengeluarkan keputusan untuk melantik dua imam tambahan di Masjid Quba di Madinah.

Mahkamah di Arab Saudi menjatuhkan pelbagai hukuman termasuk penjara selama 22 tahun ke atas warganegara Palestin dan Jordan yang tinggal di negara tersebut. Mereka didakwa atas tuduhan menyokong Hamas dan kumpulan penentang Palestin yang lain. Untuk bacaan lanjut, klik pautan di bawah untuk membaca.

Puluhan Warga Palestin Dihukum Kerajaan Arab Saudi Kerana Sokong Hamas

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

Bagaimana Jururawat Ini Memohon Kerja Di Riyadh, Arab Saudi Dan Kisah Di Sebaliknya


Arab Saudi Mahu Belah Padang Pasir Dengan Bangunan Mewah Sepanjang 120 Kilometer

Arab Saudi merancang untuk membina pusat banggunan sepanjang 75 batu (120km) dengan nilai sebanyak $1 trilion yang bakal membelah padang pasir dan berdiri lebih tinggi daripada bangunan Empire State.

Putera Mahkota Saudi Mohammed bin Salman (MBS) mengumumkan pada Januari lalu bahawa projek pencakar langit yang dipanggil ‘Mirror Line’ akan menjadi sebahagian daripada bandar padang pasir Neom – saiznya akan melebihi separuh kawasan Jambi (27,363 km²)

Pengumuman itu dibuat selepas MBS berkata negaranya kini sedang merancangan untuk membina sebuah projek yang ikonik dan abadi yang setara dengan Piramid Mesir.

Mirror Line akan terdiri daripada dua bangunan setinggi 1,600 kaki (488 meter) selari antara satu sama lain merentasi 75 batu padang pasir, landskap pantai dan kawasan gunung.

Putera MBS telah mendakwa dia mahu Mirror Line siap menjelang 2030, walaupun jurutera berkata ia akan mengambil masa 50 tahun untuk dibina kerana bangunan itu terlalu panjang sehingga ia perlu mengambil kira kelengkungan Bumi.

#SaudiArabia 🇸🇦 plans to construct two parallel skyscrapers up to 1,600 feet tall and stretching for 75 miles across mountains and feature high speed rail, a sports stadium, a yacht marina, and huge facilities.

– ‘ The Mirror Line ’ will house around five million residents. @WSJ pic.twitter.com/jbkYFAUeyI

— Mohammed Alhamed (@M7Alhamed) July 24, 2022

Apabila siap sepenuhnya, bangunan pencakar langit baharu Arab Saudi akan terbentang dari Teluk Aqaba, melalui kawasan pergunungan dan kemudian memanjang di sepanjang pantai menjadi ‘aerotropolis’ padang pasir, lapor Wall Street Journal.

Projek trilion dolar itu, yang merangkumi hampir jarak Kuala Lumpur-Sungkai, dijangka akan menempatkan lima juta penduduk dengan kemudahan seperti kereta api berkelajuan tinggi, kawasan pejalan kaki dan dikuasakan oleh teknologi kitar semula.

Bagaimanapun, pelabur asing masih ragu-ragu dengan cita-cita tinggis MBS dan sebahagian negara terus memboikot Arab Saudi atas dakwaan pelanggaran hak asasi manusia. Salman juga pernah dituduh mengarahkan pembunuhan wartawan Jamal Khashoggi pada 2018, tetapi telah menafikan dakwaan tersebut.

Selain itu, orang ramai menyuarakan keraguan dengan mempersoalkan sama ada projek yang direka itu terlalu bercita-cita tinggi dan hanya untuk menunjukkan-nunjuk.

Saudi Crown Prince #MBS, today announced the designs of #THE_LINE, a civilizational revolution that puts humans first, providing an unprecedented urban living experience. 🇸🇦😍 pic.twitter.com/uW1NdaYwVd

— Mohammed Alhamed (@M7Alhamed) July 25, 2022

Arab Saudi sebelum ini membatalkan rancangan untuk membina bangunan pencakar langit – bakal menjadi yang tertinggi di dunia – selepas gagal untuk menyakinkan pelabur untuk membiaya projek tersebut.

Bandar Neom ini juga berdepan kritikan hak asasi manusia, apabila ia diumumkan selepas ada beberapa puak yang diusir secara paksa dari kawasan itu. Manakala pasukan keselamatan pula dituduh menghalau mereka sehingga menembak mati seorang penduduk.

Cubaan Mohammed bin Salman untuk bawa Arab Saudi ke arah lebih terbuka dan liberal. Rujuk pautan di bawah untuk membaca.

Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Arab Saudi Rayakan ‘Valentine’, Tawar Pelbagai Promosi Hadiah Sempena Hari Kekasih

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah


Arab Saudi Pasang 5000 CCTV Dan 100,000 Pengawal Keselamatan Di Mekah Sepanjang Musim Haji

Untuk musim haji pada tahun ini, kerajaan Arab Saudi telah menempatkan 100,000 pengawal keselamatan dan 5,000 kamera CCTV di Kota Suci Mekah bagi memastikan keselamatan jemaah haji dan juga mencegah sebarang kekacauan.

Selain daripada mengawal 3 juta jemaah yang datang menunaikan haji ke kota suci ini, penempatan pegawai keselamatan ini juga adalah sebagai persediaan bagi menghadapi serangan daripada ISIS.

4 wakil daripada kerajaan mengetuai 100,000 pengawal yang ditugaskan mengawasi kelancaran dan keselamatan kota Mekah. Pengawasan turut dilakukan melalui 5000 CCTV yang dipasang di sekitar kota Mekah.

Pasukan yang ditugaskan ini terdiri daripada pasukan elit khas bagi pencegahan pengganas, bahagian trafik dan lalu lintas serta pegawai pertahanan awam.

Perhimpunan jemaah haji yang ramai di kota Mekah mengundang ancaman daripada ISIS menyebabkan pihak kerajaan Arab Saudi menempatkan jumlah pengawal keselamatan yang ramai.

Khemah yang besar telah disediakan di bandar Mina, hanya beberapa batu di luar Masjidil Haram di Mekah sebagai ibu pejabat Kementerian Keselamatan Dalam Negeri untuk Haji.

Ahli-ahli unit anti keganasan elit, polis trafik dan anggota pertahanan awam kecemasan adalah antara mereka yang ditugaskan untuk membantu mengawal orang ramai dan keselamatan di musim haji kali ini.

Para pengawal keselamatan ini turut menerima sokongan tambahan daripada tentera dan pengawal negara, kata Major General Mansour al-Turki.

Di dalam pusat kawalan Kementerian Dalam Negeri, polis memantau berpuluh-puluh skrin daripada maklumat yang dihantar oleh kira-kira 5,000 kamera CCTV yang dipasang di seluruh Mekah dan Madinah, kedua-dua bandar yang sering dikunjungi oleh jemaah.

‘Kami peka dan sentiasa sedar, “kata al-Turki, merujuk kepada kesediaan pasukan keselamatan untuk menangani sebarang kemungkinan.

Kakitangan daripada pasukan kecemasan pertahanan awam adalah antara yang paling awal bertindak balas sewaktu tragedi kren tumbang di Masjidil Haram pada 11 September lalu yang telah membunuh 111 orang dan mencederakan hampir 400jemaah haji yang lain.

Pada hari Khamis yang lepas pula, tentera kerajaan dan polis mengadakan perarakan di Mekah, dengan pasukan keselamatan mempamerkan aksi melompat melalui gelung api dan juga lakonan bagimana mereka menggagalkan serangan pengganas.

Acara ini bertujuan memaparkan bagaimana kerajaan Arab Saudi berusaha menghalang sebarang cubaan kecauan yang tidak diingini. Ia telah dihadiri oleh Putera Mahkota dan Menteri Dalam Negeri Mohammed bin Nayef yang pernah menjadi sasaran serangan pengganas pada tahun 2009.

Baca: 25 Gambar Bagaimana Haji Ditunaikan 61 Tahun Yang Lalu

Seorang pegawai keselamatan Saudi berbual dengan rakan sekerja di telefon semasa menonton skrin monitor CCTV di dalam pusat keselamatan Mekah.

Beribu-ribu jemaah Islam mengelilingi Ka’bah yang terletak di Masjidil Haram di Mekah

Sekumpulan lelaki berdoa sambil menghadap Ka’bah, kiblat umat Islam dari seluruh dunia.

Beribu-ribu khemah disediakan untuk kediaman berjuta-juta jemaah haji semasa menunaikan Haji di Mekah.

Dua lelaki mengelilingi Kabaa sebagai sebahagian daripada ritual haji

Seorang jemaah haji keluar dari pintu Gua Hira, tempat di mana Rasulullah saw menerima wahyu pertama.

Baca lagi: Perkongsian Pengalaman Seorang Gadis Tunaikan Haji Di Usia 21 Tahun

LIKE dan FOLLOW Vocket di Facebook serta Instagram


Arab Saudi Rayakan ‘Valentine’, Tawar Pelbagai Promosi Hadiah Sempena Hari Kekasih

Pelbagai fenomena baharu telah berlaku di Arab Saudi sejak Mohammed Bin Salman merancang untuk membawa negaranya ke arah yang lebih moden. Beberapa undang-undang seperti kebenaran meminum arak, wayang dan berbikini di beberapa pantai di Arab Saudi. Dan terbaharu, difahamkan rakyat Arab Saudi kini menyambut Valentine atau sambutan Hari Kekasih.

Memetik laporan South China Morning Post, walaupun sambutan itu tidak menyebut perkataan ‘Valentine’, beberapa kedai di pusat membeli-belah di Arab Saudi kini sedang giat melakukan promosi hadiah seperti minyak wangi, barang bersolek dan baju dalam di hadapan kedai mereka. Menurut NDTV, sebahagian kedai menerima lonjakan jualan dengan kebanyakan rakyat Arab Saudi tidak melepaskan peluang untuk mendapatkan barangan tersebut.

Salah seorang penjual memberitahu AFP bahawa pihak pengurusan telah meminta mereka untuk menghiasi gerai dengan warna merah dan mempamerkan pakaian dalam di bahagian hadapan kedai, “Terdapat ramai pelanggan yang meminta pakaian dalam merah pada Hari Valentine… Kami mempunyai diskaun pada masa ini, tetapi kami tidak memanggilnya tawaran Hari Valentine,” kata salah seorang penjual.

Sebelum ini, negara ini terkenal dengan undang-undang konservatif. Polis agama boleh menahan mereka yang didapati menjual hadiah yang mempunyai kaitan dengan Hari Valentine kerana sambutan ini bertentangan dengan agama Islam. Namun perubahan ini dilihat sebagai salah satu cara Arab Saudi untuk membawa imej baharu negara tersebut.

Sementara itu, seorang pelanggan bernama Reem al-Qahtani, 22, berkata, rakyat Arab Saudi secara beransur-ansur mula menerima Hari Kekasih. Walaupun ia tidak disebut ‘Valentine’ buat masa ini di Arab Saudi. “Buat masa ini, kami meraikan secara senyap di kafe dan restoran, tetapi kami berharap ia akan mendapat tarikan pada tahun-tahun akan datang,” katanya.

Cubaan Mohammed Bin Salman untuk bawa Arab Saudi ke arah lebih terbuka dan liberal. Untuk bacaan lanjut, klik pautan di bawah.

Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Pertama Kali Dalam Sejarah, Pesawat Israel Berjaya Mendarat Di Tanah Arab Saudi

Penari Seksi Meriahkan Acara Musim Sejuk Di Arab Saudi Undang Kritikan Masyarakat Muslim


Arab Saudi Sedia Belanja RM4.4 Bilion Setahun Bagi Penyelidikan Anti Penuaan

Sebut mengenai Arab Saudi, pastinya ramai sedia maklum dengan kekayaan negaranya serta pemimpin mereka yang hidup dengan penuh mewah. Memiliki jumlah dana yang besar membolehkan negara ini membina dan menghasilkan pelbagai fasiliti buat dalam negara.

Terbaharu, Arab Saudi dilaporkan mahu meningkatkan jumlah industri yang diceburi dengan melabur sebanyak $1 bilion (RM4.4 bilion) setahun kepada sebuah syarikat gaming tersohor dalam mengkaji bidang anti penuaan.

Dinamakan sebagai Hevolution Foundation, organisasi ini dibentuk dalam mengkaji biologi di sebalik penuaan serta mencari solusi bagi memanjangkan jangka hayat manusia untuk dapat kekal sihat. Meskipun belum dibincangkan dengan lebih lanjut, pelaburan ini sudah berjaya menjadi antara dana kajian tertinggi ketika ini.

Langkah yang mahu dicuba organisasi ini adalah melambatkan proses penuaan bagi seseorang manusia serta mengurangkan risiko seseorang menerima pelbagai penyakit seiring dengan peningkatan usia seseorang.

Difahamkan purata umur manusia di Arab Saudi pada ketika ini adalah 31 tahun namun kehidupan yang tidak teratur membuatkan kadar obesiti dan diabetis di kalangan rakyat menjadi semakin serius.

Setakat ini, bukan sahaja Arab Saudi yang berminat dengan teknologi anti penuaan, malah Jeff Bezos selaku pengasas Amazon antara yang serius dengan teknologi ini.

Tular pada hari ini apabila Justin Bieber memaklumkan diserang sindrom ‘Ramsay Hunt’ yang sekaligus menjadi tanda tanya kepada konsert World Tour yang bakal berlangsung di Malaysia Oktober ini.

Diserang Sindrom ‘Ramsay Hunt’, World Tour Justin Bieber Di Malaysia Mungkin Dibatalkan?

Pawang Dakwa Dapat Lihat Dan Lukis Individu Sihir Ustaz Kazim Undang Perdebatan Netizen


Arab Saudi Setuju Beri Tambahan 10,000 Kuota Rasmi Haji Untuk Jemaah Malaysia

Perdana Menteri Tan Sri Muhyiddin Yassin berkata rakyat muslim di Malaysia bakal mendapat tambahan 10,000 kuota rasmi haji setelah kerajaan Arab Saudi bersetuju untuk menambah kemasukan jemaah haji dari negara ini.

“Apabila keadaan (COVID-19) pulih sepenuhnya, kuota haji ditambah 10,000 daripada jumlah sedia ada,” katanya pada sidang media selepas perjumpaan beliau bersama Putera Mahkota Arab Saudi, Putera Mohammed Salman di Istana Yamamah, di sini.

Sebelum ini, kuota rasmi haji bagi jemaah Malaysia adalah 31,600, manakala tahun-tahun sebelum ini jumlahnya adalah 30,200. Kuota jemaah haji bagi sesebuah negara adalah 0.1 peratus daripada jumlah penduduknya.

Tambah Muhyiddin lagi, Putera Mahkota juga memaklumkan bahawa kota Mekah dan Madinah masih dalam proses pembesaran bagi menambah jumlah haji dan umrah.

Untuk rekod, pertemuan di antara Perdana Menteri dan Putera Mahkota berlangsung selama 90 minit. Ia merupakan kemuncak lawatan rasmi empat hari Muhyiddin ke Arab Saudi.

Golongan antivaksin kurang senang dengan syarat terbaru Arab Saudi ke atas Jemaah Malaysia. Klik pautan di bawah untuk membaca.

Golongan Antivaksin Kurang Senang Dengan Syarat Terbaru Arab Saudi Ke Atas Jemaah Haji


12 Pantai Unik Dan Mesti Anda Kunjungi Sewaktu Travel Ke Luar Negara

Dapat bercuti di pantai yang bersih dengan pasir yang memutih sememangnya best. Apatah lagi dengan tiupan angin laut yang menderu sambil mendengar deburan ombak menghempas pantai pasti boleh buat diri terasa segar.

Disebabkan ini, ada pengembara yang menjadikan pantai sebagai lokasi pilihan untuk mereka mengembara sambil merehatkan minda, berikut kami bawakan 12 pantai yang mesti anda kunjungi jika anda berpeluang travel ke negara berikut:

Pantai sepanjang 7 km ini terletak di Whitsunday Island. Ia terkenal dengan pasir yang sangat putih yang mana 98% daripadanya terdiri daripada silika tulen. Bayangkan anda berendam di tepi pantai tanpa ombak. Rasa macam terapung dalam kolam, tapi sebenarnya di tepi pantai. Fuh!

Harbour Island adalah salah satu tempat yang paling menarik di Bahamas. Jika ke sini anda akan disambut oleh pantai dan pasir berwarna merah jambu yang terhasil daripada zarah kecil daripada cengkerang foraminifera. Ianya adalah organisma unisel yang hidup di bahagian bawah karang, di bawah batu, dan di dalam gua dasar laut di sekitar pantai ini.

3. Playa del Amor (Lover’s Beach), Marietas Islands, Mexico

Jika tidak kerana bunyi ombak yang menghempas pantainya, agak sukar untuk mereka yang berkunjung ke sini untuk menemui pantai ini. Playa del Amor terletak hanya beberapa meter dari Kepulauan Marietas.

Namun hanya sedikit pelancong yang dapat sampai ke pantai ini dan ini menjadikan ia menarik untuk mereka yang inginkan privasi.

Zakynthos di Greece adalah salah satu tempat yang menarik untuk dikunjungi. Di gambar di atas anda dapat lihat bangkai kapal karam yang satu ketika dulu penuh dengan barang seludup telah terdampar di sini. Kapal tersebut kekal di pinggir pantai yang berpasir putih dan menjadi salah satu tarikan di sini.

Jika ke Rio de Janeiro, jangan lupa untuk singgah di pantai Ipanema. Pantai Ipenama merupakan salah satu daripada 23 pantai yang terdapat di negara ini.

Ipanema dianggap sebagai pantai paling terkenal dan menjadi kegemaran penduduk tempatan kerana lokasinya yang berhampiran dengan kawasan kejiranan mewah,.

Di sini anda boleh lihat para pengunjung bermain bola tampar pantai dan joging di pantai sepanjang hari. Dalam erti kata lain, datanglah ke Ipanema untuk melihat dan dilihat oleh orang lain.

Pantai Maho dikunjungi bukan hanya kerana pantainya yang cantik, tapi juga kerana keunikan lain yang hanya terdapat di sini.

Terletak 300 km dari Puerto Rico, pantai ini menjadi lokasi paling dikunjungi bagi mereka yang ingin melihat kapal terbang berada 10 ke 20 meter dari atas kepala. Satu pengalaman yang agak merbahaya tapi semestinya menyeronokkan.

Siapa sangka pantai yang satu ketika dulu pernah menjadi lokasi pembuangan sampah di sekitar abad ke 20 kini telah bertukar menjadi lokasi yang unik.

Setelah diarahkan penutupannya oleh pihak berkuasa tempatan pada tahun 1967, dan setelah bertahun-tahun ditutup sehingga tiada lagi sampah di pantai ini. Sebaliknya ia telah dipenuhi dengan batu-batu dan kaca kecil yang sentiasa digilap oleh ombak, menjadikan ia salah satu pantai unik di dunia.

Bottom Bay di Barbados ini memiliki pantai yang cantik sehingga negara ini menjadikan ia salah satu daripada simbol negara mereka.

Terletak 300 km daripada Sydney, apa yang menarik tentang pantai ini adalah pasirnya yang berbentuk seperti whipped cream. Bagi penggemar kek pasti tahu bagaiman rupa whipped cream. Unik kan? Jadi jika anda berkunjung ke Sydney, jangan lupa singgah di pantai ini.

Kehadiran plankton di pantai ini menjadikan ia unik dan lain daripada yang lain. Jika selalunya kita melihat bintang di langit, kali ini organisma kecil yang terdapat di pantai ini menjadikan seolah kita melihat bintang di tepi pantai.

Grace Bay telah beberapa kali dianugerah sebagai antara pantai tercantik di dunia. Pasirnya yang halus dan putih, disertai dengan pemandangan yang cantik menyebabkan pantai ini sentiasa menjadi pilihan para pelancong.

Okey, yang ini memang lain. Jepun telah berjaya membina pantai tiruan di tengah bandar. Pantai dengan pasir yang putih, lautan dengan ombak palsu untuk para surfer, siap dengan permainan, kolam renang dengan urutan hidro dan spa serta tumbuh-tumbuhan tropika – semua ini telah dicipta untuk mereka yang ingin merehatkan minda dan beriadah tanpa perlu pergi jauh daripada kota ini.

Jika anda berkunjung ke Jepun, mungkin boleh cuba singgah untuk melihat pantai buatan manusia ini.

Baca lagi: 10 Lokasi Percutian Pantai Tercantik Di Malaysia. Bersih Dan Jernih Dari Yang Lain!


Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

Pihak berkuasa Arab Saudi dilaporkan telah menangkap seorang guru wanita terkenal, Aisha Al-Muhajiri. Menurut Prisoners of Conscience, dia ditahan kerana  berdakwah dan mengajar Al-Quran di rumahnya di kota suci Mekah.

Ulama wanita berusia 65 tahun itu dilaporkan ditangkap oleh 20 anggota perkhidmatan perisikan Arab Saudi.

Prisoners of Conscience, organisasi yang melaporkan penangkapan dan penindasan pemerintah Arab Saudi terhadap aktivis dan pemimpin masyarakat, melaporkan bahawa dua wanita lain ditangkap bersama dengan Al-Muhajiri.

“Salah satu dari dua wanita itu berusia 80 tahun, sementara ahli keluarga lain menolak untuk memberi apa-apa maklumat mengenai dirinya,” kata organisasi itu, seperti dikutip oleh Middle East Monitor.

🔴 BREAKING We confirm the detention of the famous female preacher Aisha Al-Muhajiri (65 years), after authorities broke into her house in Mecca. The grounds of her detention is her working in preaching and giving Quran courses at her house.#عائشة_المهاجري

— Prisoners of Conscience (@m3takl_en) February 15, 2021

Organisasi itu menambah bahawa selepas penangkapan mereka, sesiapa yang bertanya mengenai penahanan atau apa sahaja mengenai tuduhan akan turut ditangkap, termasuk anak-anak Al-Muhajiri sendiri.

“Kami mengesahkan bahawa anak-anak pendakwah Aisha Al-Muhajiri diancam penahanan ketika mereka bertanya tentangnya setelah dia ditangkap,” kata organisasi itu.

“Pihak berkuasa dilaporkan berkata, ‘Kami akan menangkap sesiapa saja yang menanyakannya’,” organisasi Prisoners of Conscience melanjutkan, memetik ancaman dari pihak berkuasa Arab Saudi.

Tambah organisasi terbabit, Al-Muhajiri kini ditahan di Penjara Dhahban berhampiran bandar pesisir Jeddah. Sehingga kini, pemerintah Arab Saudi maupun pihak berkuasa enggan mengulas laporan tersebut.

🔴 BREAKING 2We confirm also that the sons of the preacher Aisha Al-Muhajiri were threatened of being detained when they asked about her after she was arrested; authorities said literally: "We will arrest anyone asking about her".#عائشة_المهاجري

Difahamkan, sejumlah ulama, aktivis dan pengkritik rejim Arab Saudi telah ditangkap dalam beberapa tahun terakhir. Bahkan para cendekiawan yang sangat dihormati dan terkenal turut mendapat nasib yang sama kerana memberi komen mengenai hal ehwal semasa atau dasar pemerintah.

Ini termasuk Aid Al-Qarni, Ali Al-Omari, Safar Al-Hawali, Omar Al-Muqbil, dan Salman al-Ouda. Banyak yang ditahan ini dikenali sebagai reformis dan oleh itu dilihat sebagai ancaman oleh pemerintah de facto Putera Mahkota Muhammad Bin Salman.

Tindakan kerasnya terhadap sarjana Muslim yang telah lama menjadi suara utama di Arab Saudi adalah usaha untuk mengekang pengaruh mereka. Inisiatif luar negeri Muhammad Bin Salman dan usaha gigihnya untuk memodenkan Arab Saudi telah menjadi sasaran pengkritik.

Aimidoula Waili sebagai contoh, adalah dari minoriti Muslim Uighur yang dianiaya di China. Dia ditangkap oleh pihak berkuasa Arab Saudi pada bulan November atas permintaan pemerintah China. Setelah ditahan di China beberapa tahun yang lalu sebelum melarikan diri ke Turki, Waili dilaporkan berisiko dihantar pulang ke China.

UAE rombak sistem perundangan, kini boleh minum arak dan tingal bersama walaupun belum berkahwin. Klik pautan di bawah untuk membaca.

UAE Rombak Sistem Perundangan, Kini Boleh Minum Arak Dan Tinggal Bersama Walaupun Belum Berkahwin

Akibat Meludah Di Tempat Awam, Pesakit COVID-19 Di Arab Saudi Berdepan Hukuman Pancung


Arab Saudi Wajibkan Dos ‘Booster’ Untuk Naik Pengangkutan Awam

Bermula hari Selasa minggu hadapan, pihak Berkuasa Pengangkutan Awam Arab Saudi mengumumkan bahawa status vaksinasi dilengkapi dos penggalak di aplikasi mudah alih Tawakkalna diperlukan untuk menggunakan pengangkutan darat, laut atau kereta api. Kecuali kumpulan yang diberikan kelonggaran tidak perlu mendapatkan vaksin.

Keputusan itu termasuklah penggunaan kereta api, teksi, kereta sewa, aplikasi pengangkutan penumpang, bas untuk mengangkut penumpang dalam dan luar bandar, serta perkhidmatan feri antara Jazan dan Pulau Farasan.

Peraturan itu turut berkuasa kuasa bagi mana-mana pihak ingin masuk ke ibu pejabat pihak berkuasa dan cawangannya, pusat perkhidmatan perniagaan, ibu pejabat pengendalian dan penghantaran, servis dan stesen pengangkutan, kedai sewa dan kemudahan sokongan lain.

Langkah baharu itu bertujuan bagi mewujudkan persekitaran perkhidmatan pengangkutan yang selamat dengan mematuhi saranan pihak berkuasa untuk mendapatkan dos penggalak vaksin bagi meningkatkan tahap imuniti dalam kalangan orang ramai dan mengawal penularan virus COVID-19.

Ramai pihak yang antivaksin berasa kurang senang apabila jemaah haji perlu mendapatkan vaksin terlebih dahulu sebelum boleh menunaikan ibadah tersebut. Baca lebih lanjut melalui pautan di bawah.

Golongan Antivaksin Kurang Senang Dengan Syarat Terbaru Arab Saudi Ke Atas Jemaah Haji


Arah Pekerja Aktifkan ‘Webcam’ Dikira Melanggar Hak Asasi Manusia Menurut Mahkamah Belanda

Boleh dikatakan sejak berlakunya pandemik telah menjadi satu keperluan untuk kita menggunakan webcam dalam urusan seharian. Walaupun dikira perkara biasa bagi kita untuk berbuat sedemikian, tetapi lain pula pendapat pihak juridaksi di Belanda.

Mahkamah Belanda kini telah menetapkan bahawa mengarahkan pekerja mengaktifkan webcam sebagai satu tindakan yang melanggar hak asasi manusia. Ketetapan ini dibuat selepas seorang pekerja dari Belanda yang bekerja di Amerika Syarikat telah dipecat kerana tidak akur dengan arahan syarikat itu.

Lantas, perkerja itu dalam penfailan mahkamah di Belanda menyatakan beliau telah diarah untuk sentiasa menghidupkan webcam selama sembilan jam dalam tempoh waktu bekerja termasuklah untuk tujuan penstriman video dan berkongsi skrin.

Sedangkan kesemua urusan kerjanya telah dipantau menerusi komputer riba oleh syarikat itu. Ekoran itu, mahkamah Belanda dalam keputusan berkaitan kes itu menetapkan bahawa arahan untuk memastikan kamera web dihidupkan adalah bercanggah dengan penghormatan terhadap privasi pekerja.

Penjejakan menerusi kamera selama lapan jam sehari adalah tidak seimbang dan tidak dibenarkan di Belanda. Malah dalam keputusan itu juga, mahkamah Belanda mencadangkan untuk menuntut pengawasan webcam adalah pelanggaran hak asasi manusia.

Sehubungan itu, syarikat itu telah diarah oleh mahkamah negara Belanda membayar gaji pekerja, hari cuti yang tidak digunakan dan beberapa kos lain.


‘Arch Motorcycle’ Bengkel Milik Keanu Reeves Yang Sangat Awesome

Selain berlakon, minat Keanu Reeves adalah pada motorsikal. Arch Motorcycle adalah idea beliau bersama co-founder jenama ini, Gard Hollinger. Pada mulanya, mereka cuma ingin membuat projek custom Harley-Davidson namun secara perlahan-lahan, mereka mula membina model baharu dan cipta jenama tersendiri, Arch Motorcycle.

Ketika ini, setiap model motorsikal Arch dipasang dengan tangan sepenuhnya dan mereka mahu biarkan begitu buat masa ini. Mereka belum mahu lagi menjadi mainstream dan setiap motorsikal adalah berdasarkan tempahan. terdapat 3 rekaan yang boleh dipilih mengikut citarasa pembeli dan mereka boleh melihatnya dengan sistem virtual realiti (VR). Hebat juga approach mereka untuk menjual motorsikal ini.

Harap-harap dalam John Wick 3 nanti, Keanu Reeves akan menunggang salah satu model Arch Motorcycle dalam filem itu nanti. Bertambah lagi sebab kenapa Keanu Reeves ini antara aktor Hollywood paling cool dan handsome. Sebab ianya handmade, harga permulaan untuk membuat tempahan bermula dengan USD78,000 (lebih kurang RM327,000).


Bagaimana Hobi Scuba Diving Bantu Saya Jana Pendapatan Sampingan Di Mesir

Menyambung pelajaran di luar negara biasanya memerlukan perbelanjaan yang lebih tinggi berbanding jika belajar di dalam negara. Namun begitu, adakala perkara seperti ini menjadikan seseorang individu berfikir lebih kreatif untuk mencari duit tepi bagi menampung kos sara hidup dan yuran pengajian.

Berbicara tentang ini, saya berpeluang menemubual seorang pelajar perubatan yang kini sedang menuntut di Mesir. Apa yang menarik, meski pun sibuk dengan pelajaran, beliau masih sempat menjana pendapatan sampingan yang pada asalnya bermula sebagai hobi.

Daripada sekadar ingin mencuba, kini beliau telah berjaya menjadi divemaster.  Ikuti temubual menarik saya bersama Arieffahmi Abd Razak.

Vocket: Hi Arieffahmi. Terima kasih kerana sudi ditemubual dan berkongsi di Vocket. Boleh berikan sedikit info latar belakang Arieffahmi seperti nama penuh, umur, status perkahwinan dan pendidikan.

Arieffahmi: Nama penuh Muhammad Arieffahmi Bin Abd Razak. Kenalan biasa memanggil saya Arief sahaja. Tahun 2016 ini umur sudah 23 tahun dan sudah pun berkahwin semenjak 2013. Dibesarkan di Bangi. Sekarang sedang menuntut di Universiti Al-Azhar dalam bidang perubatan.

Vocket: Saya difahamkan Arieffahmi telah berjaya memperolehi sijil Divemaster di Mesir. Tahniah. Boleh kongsikan bagaimana boleh terjebak dalam hobi mahal sebegini sehingga berjaya ke peringkat divemaster?

Arieffahmi: Saya datang Mesir untuk menuntut ilmu perubatan tapi boleh melencong ke sini pula. Tapi orang kata selagi ada peluang untuk menimba ilmu dan pengalaman, jangan lepaskan peluang, ye dak? Ya, saya sekarang seorang PADI Divemaster.

Pada mulanya saya juga beranggapan bahawa hobi ini hobi mahal dan hanya untuk orang kaya sahaja (jangkaan saya silap sama sekali). Sudah lama menonton video-video underwater dan teruja dengan keindahan dunia lain itu.

Sehinggalah salah seorang senior yang saya rapat mengajak untuk membuat lesen Open Water Diver bersama-sama di Hurghada, Red Sea. Tanpa berfikir panjang, saya terus bersetuju.

Pada masa itu saya masih tidak ada idea apa yang saya bakal tempuhi. Siapa sangka ini membuka lembaran baru dalam hidup saya.

Dulu saja je nak cuba scuba diving ni. Lepas tu melekat pulak minat tu. Kita ni bukanlah orang kaya yang duit berkepuk mak bapak bagi dan sedar hobi ni mahal.

Jadi mula la cari jalan macam mana nak support hobi ni. Abah dah cakap, nak buat apa buatlah tapi pakai duit sendiri. Maka perahlah otak dan susun plan. Dari open water diver, naik ke advanced.

Lama sikit lepas cukup 40 dives, kasi up jadi Rescue diver pulak. Instructor suka, kawan-kawan divemaster supportive, krew kapal pun menyokong maka up la pula diri menjadi Divemaster.

Dulu nak menyelam kena bawa keluar duit. Plan asal nak jadi divemaster sebab bayangkan boleh dive free lepas ni. Rezeki tak dijangka datang bergolek, bukan sahaja tak payah bawa keluar duit, lepas ni hobi ni boleh menjana pendapatan pula. Maka dengan ini saya mengumumkan Diamond Redsea ialah Egypt – Malaysia Diving Center di Hurghada.

Kami 3 orang partner menjalankan bisnes bersama. Lepas ni Malaysian yang nak dive di Red Sea boleh la roger abang. Abang dah ada diving center. Hiks. Gerak luuu. Pape roger!

Vocket: Apa yang menarik tentang diving di laut merah berbanding lokasi lain yang pernah Arieffahmi buat diving?

Arieffahmi: Red Sea terkenal dengan kejernihan airnya yang luar biasa. Visibility airnya boleh cecah 20m sehingga 40m. Bila ada kawan saya balik Malaysia dan dive di Malaysia, saya akan tanya macam mana visibility di Malaysia dan mereka pun kata Red Sea lebih jernih.

Maka hari tu ketika saya pulang bercuti ke Malaysia, saya berkesempatan dive di Pulau Tioman dan ya, bagi saya visibility Red Sea memang tiptop.

Selain air yang jernih, Red Sea juga ada banyak ship wreck (bangkai kapal karam) yang besar dengan sejarah yang sangat menarik.

Sebagai contoh, saya pernah dive di salah sebuah ship wreck di Hurghada, El Mina, sebuah kapal perang Egypt yang dibom oleh Israel ketika perang Arab – Israel. Dan kalau berkesempatan di semua ship wreck yang ada di Red Sea lah, insyaallah. Hehe.

Another achievement, 38 meter underwater shipwreck. #Padi #Hero4 #GoPro #Scuba #ariefscubadiving

A photo posted by Arieffahmi (@arieffahmi) on Apr 3, 2015 at 5:50am PDT

Hurghada day 5. Egyptian warship still loaded with the missiles at the depth of 30m. #wreckdive #padi #diving #hurghada2015 #wanderlust #beyondcairo @destination31 @cairoscene

A photo posted by Arif Aizudin (@aifden) on Oct 16, 2015 at 1:28am PDT

Red Sea juga banyak dengan ikan-ikan besar seperti Shark, Dolphin, Baracuda dan banyak lagi. Begitu juga dengan kepelbagaian dan kekayaan floranya.

Sebenarnya pengalaman saya masih sangat sedikit dalam dunia diving ini. Masih banyak lagi yang saya belum terokai. Malu sebenarnya nak cerita sebab saya rasa saya tidak layak lagi untuk berkongsi bab ini.

Saya pernah tanya instruktor saya apa lagi yang istimewa tentang Red Sea ini. Beliau mengatakan Red Sea tersenarai sebagai antara destinasi diving terbaik di dunia bukan kerana daily dive / boat dive.

Red Sea terkenal dengan Liveaboard / Safari. Disitulah pengalaman yang terbaik seorang diver boleh timba.

Insyaallah November ini saya akan Liveaboard ke North Red Sea, untuk meneroka lebih lagi Red Sea ini. Lepas tu mungkin saya boleh cerita lebih lagi apa yang Red Sea ada. Hehe.

Vocket: Apakah perkara positif yang dirasai oleh Arieffahmi sejak serius dengan aktiviti diving ini (mungkin dari segi fizikal, spiritual dan perubahan lain yang dirasai)?

Arieffahmi: Pelbagai perkara telah saya pelajari sepanjang terjebak dalam dunia ini. Dari segi ilmu, pengalaman dan juga kenalan-kenalan dari seluruh dunia.

Dari segi fizikal, saya masih ingat bagaimana saya menghabiskan 15 hari seorang diri di Hurghada ketika saya menjalani kursus Divemaster. Pada ketika itu fizikal saya diuji betul. Habis lemak-lemak saya dibakar. Fuh, puas hati sebab hampir 10kg saya hilang masa tu. Tapi bila balik Malaysia sahaja, punah. Naik balik berat. Haha.

Merantau seorang diri di tempat asing ini banyak mengubah cara saya memandang hidup dan memandang manusia lain. Mungkin selama ini kita selesa dengan hidup kita kerana kita hanya bergaul dengan bangsa kita sahaja.

Cubalah keluar dari kelompok kita dan bergaul dengan orang asing. Baru kita sedar banyaknya kekurangan dalam diri kita ini. Sebab itu Allah ciptakan manusia berbagai jenis, untuk kita bertaaruf. Besar hikmah dan nikmatnya.

Baca: Gadis Berusia 14 Tahun Ini Sudah Mendapat Beberapa Tawaran Daripada Universiti, Semuanya Disebabkan Hobinya

Mereka yang mencurahkan segala ilmu dan pengalaman dalam dunia scuba diving. 3 bos dari 3 diving center, top 10 in Hurghada Red Sea. Pengalaman mencecah 20 tahun, puluh ribu dive counts. This is how I learn scuba diving (Open Water – Advanced – Rescue – Divemaster) in Red Sea and this is why I love it.

Vocket: Apakah kenangan paling manis setakat ini sejak serius dengan diving?

Arieffahmi: Antara sebab besar yang membuatkan saya betul-betul jatuh cinta dengan Hurghada, Red Sea bukan kerana lautnya sahaja. Saya diberi kesempatan untuk bertemu dengan seorang manusia yang paling baik saya pernah jumpa dalam hidup saya.

Beliau adalah instuktor saya sendiri. Saya pun hairan bagaimana di celah-celah karenah Arab yang pelbagai, ada wujud seorang manusia yang akhlaknya begitu indah. Beliau adalah instruktor, mentor, sifu, baba, abang, sahabat dunia akhirat saya.

Setiap orang ada impian. Dan saya sendiri ada impian dan cita-cita dalam hobi diving saya ini. Dari Open water diver, Advance, Rescue dan sehinggalah Divemaster beliau ada di sisi saya.

Memberi galakan, memberi dorongan, berkongsi pengalaman. Sehinggalah minggu lepas saya ke Hurghada dan mendapat berita bahawa mimpi saya telah menjadi kenyataan. Semuanya hasil daripada bimbingan beliau.

Namun saat mimpi saya sudah menjadi impian, beliau sudah tidak ada di dunia ini. Terima kasih Mr Hisham. Thank you for everything. See you again insyaallah.

Mr Hisham adalah kenangan paling manis dalam hidup saya dan dalam coretan pengalaman diving saya.

Vocket: Bagaimana pula dari segi detik-detik cemas sewaktu diving? Jika ada sebarang insiden yang tidak dingini pernah berlaku.

Arieffahmi: Saya pun tak pasti ini pengalaman cemas atau kelakar. Pada ketika itu saya baru sahaja ditauliahkan sebagai Rescue Diver dan nak dijadikan cerita petang itu salah seorang diver hampir lemas ketika sedang melakukan swim test.

Saya cuba selamatkan tapi tak berjaya. Jadi saya memanggil instruktor saya untuk membantu. Mereka tanya kenapa saya tidak selamatkan sedangkan saya seorang rescue diver, saya jawab; “Saya belajar nak selamatkan diver yang lemas, kalau perenang yang lemas macam mana? Sama ke?” Kahkah.Dan saya belajar.

Vocket: Dan apa pula perasaan bila kini telah berjaya memiliki sijil divemaster dan di waktu yang sama pula menjadi salah seorang rakan kongsi di sebuah diving centre di Mesir?

Arieffahmi: Ini hanyalah permulaan bagi saya. Saya pun tidak sangka saya akan berdiri sehingga ke tahap ini. Banyak lagi perkara yang saya perlu belajar dan teroka. Dan saya sangat gembira kerana saya melakukan apa yang saya suka, diving dan bisnes.

Vocket: Dibayar untuk diving. Kedengaran menarik apabila hobi kini telah menjadi antara punca pendapatan. Diving yang bagaimana yang Arieffahmi lakukan ini sebenarnya?

Arieffahmi: Semenjak kali pertama saya diperkenalkan dengan underwater world, saya teruja dan jatuh cinta. Dari situ saya mula merangka perancangan.

Bagaimana cara untuk menampung kos hobi saya ini. Dan mungkinkah suatu hari nanti saya tidak perlu lagi mengeluarkan duit dari poket saya untuk diving. Dan bagaimanakah untuk saya jadikan suatu hari nanti hobi saya inilah yang menampung kos hidup saya di Mesir.

Memandangkan sekarang saya sudah ada lesen divemaster jadi secara amnya saya sudah boleh bekerja dengan lesen saya ini. Kini saya sering dipanggil untuk ke Hurghada bagi memenuhi tuntutan kerja.

Andai ada sekumpulan diver Malaysia ingin diving, sayalah yang akan menjadi guide mereka di laut Hurghada. Ziarah nemo dapat, gaji pun dapat. Hehe.

Vocket: Maaf nak tanya. Maklumlah ramai yang cakap orang Mesir ni kasar dan ada yang menceritakan berbagai lagi perangai buruk mereka. Bagaimana pula pandangan Arieffahmi tentang ini?

Arieffahmi: Bagi saya tanggapan ini salah. Bahkan mereka sebenarnya mempunyai hati budi yang baik, jika kita lihat dengan pandangan yang baik.

Ramai orang kita sentiasa memandang negatif dan prejudis dengan mereka dan dari situ tingkah laku kita pun turut negatif dengan mereka. Nah, kita bagi negatif, dapatlah negatif. Kita prejudis dapatlah negatif.

Memanglah adakalanya gurauan mereka kasar. Tapi dah kata masuk tempat orang, cubalah untuk adapt. Cuba kalau anda pandai membalas gurauan mereka dengan cara yang betul, pasti anda akan dilayan dengan baik sekali selepas itu. Cubalah.

Vocket: Bagaimana pula dari segi kesukaran dan cabaran yang dilalui sejak menjadi rakan kongsi di diving center tersebut? Dan bagaimana Arieffahmi menghadapinya.

Arieffahmi: Orang tidak akan kenal kita jika kita tidak perkenalkan diri kita. Tunjukkan apa kemahiran dan skills yang kita ada. Show up! Tapi dengan kaedah dan cara yang betul.

Seni interaksi, negosiasi dan pergaulan itu sangat penting lagi-lagi saya perlu berurusan dengan bangsa asing. Tapi setakat ini masih tiada apa-apa masalah kerana mereka menerima saya dengan sangat baik.

Vocket: Bagaimana pula dengan travel? Adakah minat travel masih seperti dulu atau sudah berkurangan kerana diving lebih menyeronokkan?

Arieffahmi: Kali terakhir saya travel ke Eropah ialah pada tahun 2015. Ya, masih lagi minat. Diving juga travel, cuma dalam air lah. Hehe.

Cuma buat masa ini saya sedang fokus masa saya kepada diving memandangkan saya sedang dalam proses mengukuhkan lagi bisnes saya di Hurghada. Selepas ini saya akan aktif semula travel insyaallah.

Vocket: Selain daripada belajar dan diving, (jika tak keberatan) boleh kongsikan apa lagi yang Arieffahmi lakukan untuk menjana pendapatan bagi meneruskan pengajian?

Arieffahmi: Dulu saya aktif di internet sebagai Internet Marketer. Namun kini saya hanya fokus kepada projek Divologist saya sahaja. Masa untuk saya belajar the real business.

Vocket: Sebagai pelajar perubatan pastinya cabaran membahagikan masa agak tinggi pantara belajar dan juga mencari dui poket. Bagaimana Arieffahmi bahagikan masa?

Arieffahmi: Saya mungkin bukan orang yang sesuai nak berkongsi tentang perkara ini. Tapi mungkin kerana saya tidak bermain game maka masa itulah yang saya gunakan untuk mencari duit poket?

Vocket: Bagaimana pula penerimaan keluarga dan isteri tentang penglibatan Arieffahmi secara serius dalam aktiviti diving ini?

Arieffahmi:  Isteri saya sangat-sangat supportive dalam hal ini. Bahkan beliau antara ahli terawal Divologist. Keluarga saya juga gembira dengan usaha saya ini. Asalkan pelajaran tidak terabai. Hehe.

Assignment pertama saya ketika latihan menjadi seorang divemaster, membawa isteri saya sendiri mencuba scuba diving.

Vocket: Ada pesanan atau tips yang ingin dikongsikan kepada pembaca Vocket yang mungkin ingin tahu bagaimana untuk menjadikan hobi sebagai cara menjana pendapatan seperti yang telah Arieffahmi lakukan?

Arieffahmi: Bila kita ingin lakukan sesuatu perkara, lakukanlah secara bersungguh-sungguh. Luangkan banyak masa dengan mereka yang arif dalam bidang tersebut. Seraplah segala pengetahuan dan pengalaman dari mereka.Ia akan membuka mata kita lebih luas.

Banyak peluang-peluang yang kita akan nampak di depan mata kita. Dari situ, letakkan target, rancang dan terus take action. Game on!

Saya selalu katakan kepada rakan-rakan saya di Mesir,

“Apa yang membezakan antara aku dan korang? Aku tidak ada banyak duit pun sehingga aku dapat pergi diving selalu. Aku bukan anak orang kaya pun. Satu je beza antara aku dan kau. Kau pergi dive kalau kau ada duit. Kalau tak ada duit, kau tak pergi. Tapi aku? Aku kalau nak pergi dive, ada duit ke tak ada duit, I work for it.”

Buatlah apa yang kita suka dengan bersungguh-sungguh, dengan ilmu. Later on, duit tu akan datang.

Vocket: Ada info tambahan lain yang ingin dikongsikan? Mungkin sedikit tips bagi mereka yang baru nak berjinak dengan aktiviti diving ini? Dan mungkin juga berkenaan penjagaan alam sekitar, laut yang tercemar dll.

Arieffahmi: Scuba diving bukanlah satu hobi yang mahal. Ia berbalik kepada bagaimana cara kita belanjakan duit kita. Preference kita dalam berbelanja.

Ada yang sanggup habiskan RM100 untuk satu outing hujung minggu ke shopping complex menikmati makanan yang pelik-pelik dan mahal. Ada yang jenis asyik upgrade handphone je. Semua jenis gadget dia nak ada. Orang beli, dia nak beli jugak. Tak salah pun semua tu.

Ada juga yang tak kisah dengan semua benda tu sebab yang dia tunggu adalah hujung minggu depan, dia ada trip diving. Dan setiap sen yang dilaburkan untuk ekspedisi lautan dalam itu, sangatlah berbaloi. Percayalah!

Baca lagi: Mahu Jadi ‘Barber’ Yang Berjaya Bawa Anak Yatim Ini Berkelana Timba Pengalaman Di UK


Arkeologi Mesir Temukan Kuil Purba, Dipercayai Tempat Pemujaan Raja Para Dewa

Kementerian Pelancongan Mesir mengumumkan bahawa ahli arkeologi mereka telah menemui sisa-sisa kuil purba yang dibina untuk memuja raja para dewa, Zeus Kasios, yang juga dewa petir yang terkenal dalam mitologi Yunani, lapor Live Sciene.

Runtuhan bangunan itu ditemui di tapak arkeologi Tell el-Farama di barat laut Semenanjung Sinai. Pada zaman Yunani-Rom (332 SM hingga 395 M), kawasan ini dikenali sebagai kota dan pelabuhan Pelusium yang terletak di hujung timur muara Sungai Nil. Kerana lokasinya yang strategik, Pelusium telah digunakan oleh masyarakat untuk pelbagai fungsi termasuk sebagai kubu pada zaman firaun Mesir.

Pasukan arkeologi menemui kuil Zeus selepas menggali di sekitar tinggalan dua tiang merah jambu yang terletak di kawasan terbabit.

Menurut Mostafa Waziri, setiausaha agung Majlis Tertinggi Mesir, tiang-tiang ini pernah membentuk pintu pagar hadapan bangunan itu, tetapi ia runtuh pada akibat gempa bumi kuat yang melanda wilayah tersebut.

Difahamkan bahawa penyelidik sudah mengetahui bahawa di lokasi ini mungkin terdapat kuil atau kawasan pemujaan bagi dewa Zeus-Kasios. Pada awal 1900-an, ahli arkeologi mengesahkan, tiang yang ditemui dipercayai dibawa dari tempat lain dengan menggunakan tongkang yang melalui Sungai Nil, dari Aswan di selatan Mesir ke Pelusium.

Di samping itu, ahli Mesir Jean Cledat juga telah menemui inskripsi Yunani di tapak tersebut. Baginya, ia menunjukkan kuil Zeus-Kasios mungkin telah dibina semasa Zaman Graeco-Rom. Bagaimanapun, ahli arkeologi tidak pernah melakukan sebarang penggalian rasmi.

Selain menemui sisa-sisa kawasan pemujaan Zeus, para penyelidik juga menemui sebahagian daripada senibina kuil iaitu blok yang dianggap tangga yang menuju ke pintu masuk kuil di sebelah timur bangunan tersebut.

Ayman Ashmawy, ketua sektor penyelidikan Mesir di Majlis Tertinggi, berkata beberapa blok granit merah jambu besar ditemui di jalan-jalan di sekitar tapak kuil, menunjukkan bahawa pekerja pada masa itu mungkin menggunakan runtuhan kuil untuk bangunan lain, salah satu daripadanya merupakan sebuah gereja.

Para saintis sedang mendokumentasikan batu-batu yang baru dianalisis dengan fotogrametri, teknik di mana berbilang imej digital digunakan untuk mencipta imej maya 3D. Ini akan membantu pasukan cuba membina semula kuil secara maya.

Sebagai tanda hormat, kerajaan Egypt adakan perarakan mewah untuk 22 mumia firaun diraja. Rujuk pautan di bawah untuk membaca.

Sebagai Tanda Hormat, Kerajaan Egypt Adakan Perarakan Mewah Untuk 22 Mumia Firaun Diraja

Kerajaan Mesir Kawal Ketat Pemindahan Kapal Besar Milik Firaun Khufu Ke Muzium

Lihat Bagaimana Saintis Berjaya Hidupkan Semula Nebiri, Mumia Mesir Kuno Berusia 3,500 Tahun


Arkitek Dari Jepun Ini Berjaya Menerima Anugerah Nobel Seni Bina

Arkitek terkenal Arata Isozaki dari Jepun baru-baru ini telah diberikan penghargaan ‘Pritzker Architecture Prize’ atau lebih dikenali sebagai ‘Noble Prize of Architecture’. Antara hasil karya beliau yang ikonik dizahirkan dalam reka bentuk unik bangunan Muzium Seni Kontemporari Los Angeles yang berjaya menarik perhatian orang ramai sehingga kini.

Pengalaman dan kreativi dalam memperkenalkan idea dan keunikan yang seiring dengan perkembangan zaman telah melayakkan beliau menerima anugerah tersebut pada 5 Mac yang lalu.

Menurut para juri, reka bina yang diperkenalkan oleh Arata Isozaki sentiasa keterhadapan dan berubah mengikut kehendak perkembangan semasa membuatkan Arata sebagai individu yang tepat untuk menerima penghargaan tertinggi dalam bidang seni bina tersebut.

Antara bangunan ikonik beliau yang tersergam indah hingga hari ini ialah Nara Centennial Hall, Muzium Kesenian Pembandaran Kitakyushu, Art Tower Mito di Jepun, Palau Sant Jordi di Barcelona, Muzium Sains Domus di Sepanyol, Pusat Konvensyen Qatar dan tapak konsert Ark Nova.


Arkitek Ini Hasilkan Bangunan Paling Gelap Di Dunia

Sempena Sukan Olimpik Musim Sejuk di Korea Selatan, arkitek dari Britain, Asif Khan menghasilkan ‘bangunan paling gelap di dunia’ di mana bangunan ini diwarnakan dengan warna ‘Vantablack’.

Cat paling gelap ini digunakan untuk mengecat bangunan 10 meter ini khas untuk Sukan Olimpik Musim Sejuk ini. Warna Vantablack ini meresap 99 peratus cahaya menjadikannya sangat gelap. Warna hitam Vantablack ini memberi ilusi seperti berada di angkasa lepas apabila lampu dinyalakan kepada bangunan ini.

Anda boleh baca dengan lebih lanjut berkenaan projek Asif Khan ini di sini. Kalau ada rumah diwarnakan dengan warna Vantablack ini di Malaysia, memang panas betul rumah itu nanti.


10 Hasil Kreatif Gabungan Senireka Fesyen Dengan Alam Dan Bahan Terpakai Oleh Pelukis Armenia

Seorang pelukis dari Armenia yang dikenali dengan nama Edgar telah menghasilkan satu gabungan kreatif antara senireka fesyen dengan alam dan bahan terpakai yang biasa digunakan dalam kehidupan harian. Antaranya seperti batang mancis, makanan, api, langit, dinding tandas, pembalut aluminium dan bunga. Ia membuatkan kita memandang benda yang biasa-biasa ini di sudut kreatif yang berbeza dan menarik.

PLEASE READ❗I didn't planned to post this video but i see so many people stealing my artworks and telling that i stole their drawings, and this is the proof that these are my original creations and if you see others stealing my artworks please report ‼ DON'T STEAL MY ARTWORKS ‼‼…… #fashion #fashionista #fashionblogger #fashionable #fashiondiaries #fashionweek #fashionstyle #fashiondesigner #fashiondesign #fashionillustration #illustration #illustrator #art #artist #artwork #women #womensfashion #igers #picoftheday #love #like4like #likeforlike #drawing #girl #follow #followme #Armenia

A video posted by EdgaR_ArtiS (@edgar_artis) on Jan 17, 2016 at 3:50am PST

LIKE dan FOLLOW Vocket di Facebook serta Instagram


Energizer Malaysia Luaskan Jaringan Produk Dengan Menawarkan Produk Penjagaan Kereta Armor All®

Sebut mengenai Energizer pastinya ramai yang akan ingat dengan jaringan produk bateri yang cukup sinonim dengan jenama ini. Menawarkan bateri yang berkualiti tinggi membuatkan jenama ini kekal releven sehingga ke hari ini.

Terbaharu, dalam usaha untuk meningkatkan jaringan produk, Energizer Malaysia pada hari ini telah melancarkan beberapa produk di bawah nama Armor All® yang memfokuskan kepada produk penjagaan kereta yang berkualiti tinggi.

Difahamkan penawaran Armor All membolehkan pengguna memastikan kereta kekal bersih dan kilat semudah DIY sahaja. Dalam erti kata lain, pengguna tidak lagi perlu ke kedai dan boleh melakukannya secara sendirian.

Antara produk yang ditawarkan terdiri daripada produk bahagian luar, tayar, cermin dan tempat duduk buatan kulit. Buat anda yang berminat untuk mendapatkan jaringan produk di bawah Energizer Malaysia ini, anda boleh dapatkannya di semua cawangan Lotus’ dan pasar raya terpilih.

Untuk pengetahuan, Energizer Holdings selaku syarikat induk Energizer Malaysia, telah memperoleh jenama Armor All® pada tahun 2018.

Mengulas mengenai Armor All®, Energizer Malaysia menjanjikan lebih banyak produk yang bakal ditawarkan buat pengguna Malaysia dalam tempoh 6 hingga 9 bulan akan datang. Ketahui lebih lanjut mengenai Armor All® dengan layari laman rasmi mereka dengan klik di sini.

Ketahui juga dengan lebih lanjut mengenai dashcam canggih yang tampak seperti Jarvis dalam filem Iron Man ini.

Seperti ‘Jarvis’ Dalam Filem Iron Man, Dashcam Canggih Ini Curi Tumpuan Netizen

Berbahaya Dan Kurang Ciri Keselamatan, Netizen Tegur Pengunaan Basikal ‘EUC’ Di Lebuh Raya


12 Pelajaran Yang Saya Dapat Daripada Warren Buffet

Apa yang saya belajar dengan menonton Pengerusi dan CEO Berkshire Hathaway, Warren Buffett & Charlie Munger mengendalikan 2017 Annual Shareholders Meeting beberapa hari lepas?

Siarkan secara live keseluruhan sesi selama 10 jam itu melalui internet. Beri peluang pelabur dan orang ramai menonton bagaimana mereka uruskan syarikat.

2. Beri peluang pelabur bertanya semua soalan.

Keseluruhan majlis berjalan dalam suasana ringkas. Hanya Warren Buffet dan Charlie Munger berada di atas pentas. Bill Gates, manusia terkaya di dunia, duduk di bawah bersama orang ramai.

Sewaktu memulakan majlis, Warren Buffet berikan penghargaan kepada staf yang lama berkhidmat. Dia boleh sebutkan nama dan keluarga beliau.

Warren Buffet, manusia kedua terkaya di dunia, gunakan pen plastik saja untuk membuat nota. Dia sendiri ambil kertas dari poket dan catat. Beliau tidak heret tukang bawa fail ke hulu ke hilir.

Walaupun beliau melabur di ratusan syarikat termasuklah Coca-Cola, Apple, American Express, IBM dan lain-lain, dengan 347,000 kakitangan, Warren Buffet menguasai isu-isu dalam syarikat tersebut. Dia juga menguasai perkembangan dunia bisnes global dan nasional.

7. Tidak melatah dengan soalan provokasi

Berhadapan dengan beberapa soalan provokasi, Warren Buffet dan Charlie Munger tidak melatah. Cara terbaik melawan provokasi ialah senyum dan berjenaka.

Charlie Munger ialah orang kanan dan paling dipercayai Warren Buffet. Dia tidak cuba ‘mencuri’ perhatian audien kepada bos nombor satu dengan cuba tunjuk pandai.

9. Pemegang saham penting kepada syarikat. Berikan masa untuk mereka – walaupun sehari suntuk.

10. Ambil tahu secara detail hal-hal operasi syarikat.

Fahami angka. Kuasai isu. Kenali kakitangan, walaupun tidak semua. Usah pandai bercakap saja.

11. Nasihat Warren Buffet, ambil tindakan apabila lihat perkara tidak betul dalam syarikat.

Katanya, kegagalan banyak syarikat ialah ahli lembaga pengarah dan pengurusan tahu apa yang tak kena, tetapi tidak buat apa-apa.

Sebagai Pengerusi dan CEO, Warren Buffet meletakkan dirinya sebagai tokoh pemasaran yang hebat.


‘Army’ Di Afghanistan Dedah Terpaksa Sembunyikan Atau Bakar Album BTS

Sebelum ini, tular video puluhan ribu warga Afghanistan terburu-buru meninggalkan kawasan kediaman mereka sejak Taliban mula menakluk beberapa wilayah.

Dalam laporan JTBC, sebuah stesen media di Korea Selatan telah menemu bual seorang remaja perempuan di Afghanistan untuk mengetahui situasi di sana dan juga beberapa penduduk di Kabul. Menerusi wawancara tersebut, remaja perempuan itu mengatakan mereka bimbang dan takut akan keselamatan nyawa mereka disebabkan Taliban.

Tambahnya, sejak Taliban berkuasa, mereka sudah tidak lagi mendengar alunan muzik yang sering didengari di jalanraya dan hanya mendengar muzik pelik Taliban sepanjang hari. Ini kerana, Taliban tidak membenarkan warga Afghanistan mendengar muzik arus perdana.

Lantaran itu, situasi memaksa mereka terutama sekali peminat BTS untuk menyembunyikan atau bakar gambar dan album BTS kerana takut akan Taliban. Selain itu, ada juga penduduk mengatakan takut dan terkejut sejak Taliban tiba. Malah, dirinya juga ketakutan apabila mendengar Taliban menculik gadis-gadis dan disebabkan itu dia hanya duduk di rumah.

Remaja perempuan tersebut juga merayu agar komuniti antarabangsa tidak akan meninggalkan Afghanistan dan melakukan sesuatu daripada hanya memerhatikan keadaan.

Dengan kejayaan penaklukan Kabul dan beberapa wilayah lain, Taliban telah mengisytiharkan berakhirnya perang di Afghanistan. Taliban turut memberi jaminan bahawa tidak akan ada mana-mana agensi diplomatik yang menjadi sasaran serta berjanji untuk memberi keselamatan kepada semua warganegara Afghanistan.

Sementara itu, kami kongsikan artikel berkaitan Taliban pada pautan di bawah ini.

640 Orang, Satu Pesawat: Kenapa Rakyat Afghanistan Takut Bila Taliban Berkuasa?

Ribuan Lari Tinggalkan Afghanistan Setelah Ditawan Taliban, Ini Apa Yang Berlaku Di Sana


‘Army Too Much’ – Peminat Doa Dijodohkan Ahli Kumpulan BTS Sambil ‘Tayang’ Gambar Di Hadapan Kaabah

Tular sebuah video di akaun TikTok @naaxminsgv memaparkan seorang individu didakwa berdoa di tanah suci Mekah agar dijodohkan dengan panyanyi K-pop yang sekaligus menjadi bualan netizen di luar sana.

Video media sosial TikTok tersebut dimuat naik semula di akaun Twitter dan menjadi viral kerana gadis itu menunjukkan telah menyunting fotonya bersama penyanyi K-pop terkenal itu sambil berdoa di hadapan Kaabah.

Ramai netizen memberi komen mengenai gambar tersebut kerana tidak menghormati tanah suci Mekah dan menganggapnya sebagai sebuah perkelakuan yang sia-sia sahaja.

There are millions of people who would give everything for an opportunity to perform Umrah/Hajj. They had the privilege to be so fortunate, only do something so disgusting in front of the house of the Almighty. It is a place of worship, repect it as such. And the amt of likes?!? https://t.co/4cAS1L7JeG

— Hafsa🌙💚💛 (@cyj_jaybs_smile) October 24, 2022

I'm not even Muslim and even I know this is so wrong, like I'm sure so many Muslims would love to go to that sacred place and that person makes a mockery of it by doing that. Honestly so nasty and disturbing https://t.co/FATzBkxder

Disgusting behaviour. 255k likes is insane. Y'all done crossed the line https://t.co/hflYVoj1hV

— syizel 🍓 // BLOOD WARFARE (@syizel__) October 24, 2022

Netizen mengkritik perkara yang dilakukan adalah ‘too much’ dan menganggap gadis itu melepaskan peluang untuk berdoa serta melakukan benda yang lebih mendatangkan manfaat dan kebaikan.

“Kalau kita islam kita boleh fikir mana betul mana salah kan? Tolonglah tak rasa berdosa ke dengan Allah? Fikir-fikir lah, saya pun stan juga tapi tak ada sampai terfikir nak buat macam ni, bukan nak tunjuk baik atau sebaliknya, yang saya pesan and tegur ni untuk peringatan diri saya juga,” kata seorang pengguna Twitter di ruangan komen tersebut.

kalau kita islam kita boleh pikir mana betul mana salah kan ^^ please tak rase berdosa ke dgn allah ? pikir² lah ye saya pun stan jugak tp tak der sampai terpikir nak buat ceni, bukan nak tunjuk baik atau sebaliknya, yg saya pesan and tegur ni untuk peringatan diri saya jugak 🥰

— fiyaa 🫶🏻 (@fiyaishere) October 23, 2022

Walau bagaimanapun, segelintir netizen menyokong perbuatan gadis itu dengan mengatakan gadis itu hanya berdoa tentang keinginannya dan hanya Allah yang mengetahui niatnya.


Hidup Barista Pakistan Ini Berubah Apabila Gambar Renungan ‘Membunuhnya’ Ini Jadi Tumpuan

Awas,renungan Arshad ini bisa membuat para gadis tidak keruan! Itulah yang terjadi kini buat pembuat teh dari Pakistan ini, Arshad. Beliau tiba-tiba menjadi sebutan penduduk di Pakistan dan India apabila gambar beliau dengan renungan tajam ini viral di media sosial.

Hot-tea ? p.s you can catch him at itwar bazaar (peshawer mor) near the sabzi area #seewhatididthere #potd #instadaily #igersislamabad #igerspakistan #instagram #nikon #jiahsphotography #nikonpakistan #vscocam #vscogrid #dawndotcom #shutterpak #etribunepk #vdco #tea

A photo posted by Jiah Ali (@jiah_ali) on Oct 14, 2016 at 8:50am PDT

Gambar Arshad dirakam oleh jurugambar Jiah Ali, yang berada di Islamabad. Jiah merakam gambar Arshad sedang membuat teh di salah satu Bazzar di Pakistan dan gambar itu kini mempunyai 14 ribu likes dengan lebih 2000 komen untuk gambar itu sahaja. Arshad hebat sebab berjaya membuat misai menjadi sesuatu yang cool kembali.

Gambar Arshad ini terus trending di merata dunia; dari India ke London. Tiba-tiba penduduk di London sangat berminat dengan perkataan #ChaiWala disebabkan Arshad. Beliau kemudiaannya ditemuramah oleh Samaa TV dan beliau memberitahu beliau berasal dari Khyber Pakhtunkwa, Pakistan dan mempunyai 18 orang adik beradik.

A photo posted by Jiah Ali (@jiah_ali) on Oct 17, 2016 at 11:23pm PDT

Here you go guys, another video on all your requests! And hello to all my new followers from Pakistan & India! P.s: That face cut tho ? #jiahsphotography #chaiwala #islamabad #pakistan #potd #instadaily #igersislamabad #igerspakistan #instagram #purazm

A video posted by Jiah Ali (@jiah_ali) on Oct 19, 2016 at 2:09am PDT

Beliau juga memberitahu, sejak gambarnya viral di Instagram, beliau mendapati peningkatan dari segi bilangan pengunjung ke kedainya terutamanya gadis. Beliau anggarkan antara 40 hingga 50 orang gadis melawat kedainya untuk membeli teh yang hasil tangan Arshad. Amboi.

Tanpa diduga, Arshad turut menerima tawaran untuk menjadi model. Kisah Arshad ini kini menjadi bualan ramai di mana Arshad berjaya memecahkan tembok perbezaan kasta di Pakistan dan India. Arshad dianggap hero masyarakat kelas bawahan kerana golongan bawahan ini selalunya tidak diambil peduli oleh orang ramai pun tetapi tidak buat Arshad.

"He came. He saw. He conquered " New look of #ChaiWala by @92newschannel Pictures via @mohsinrz pic.twitter.com/361uTw8RI4

— Javeria Siddique (@javerias) October 18, 2016

Walaupun Arshad hanyalah pembuat chaiwala di Pakistan, namun itu bukan halangan untuk beliau mengambil peluang yang ada untuk mengubah masa hadapannya. Jadi kalau anda mahu jumpa jodoh seperti Arshad, rajin-rajinlah ke mamak berdekatan. Manalah tahu tukang buat air di kawasan anda nanti sekacak Arshad. Selamat minum teh semua!


Terhibur Melihat 15 Hasil Sentuhan ‘Art Attack’ Seorang Ibu Muda Ini. Sungguh Kreatif

Seorang adik telah mesej inbox FB The Vocket berserta dengan satu link album gambar dengan niat mahu berkongsi kisah kakaknya yang kreatif. Apabila saya lihat gambar-gambar kreativiti itu, terus saya teringat akan siri rancangan TV, Art Attack.

Setelah bertanya sendiri kepada tuan empunya diri, Puan Iefa Ridza Bajunid, dia memanggil hasil seni ini sebagai ‘baby art’ dan dia menceritakan bagaimana ini semua bermula:

“Alhamdulillah saya telah dikurniakan seorang bayi perempuan bernama Sara Ashraf Zaher Tantish pada 1 Disember 2015 setelah hampir 2 tahun mendirikan rumah tangga dengan jejaka dari Gaza, Palestine.

Dua Bulan sebelum “due date” saya telah membuat keputusan untuk berhenti dari kerja setelah dinasihati oleh suami saya dan mendapat sokongan kawan-kawan.

InsyaAllah saya yakin keputusan yang dibuat adalah tepat sekali walaupun saya seorang yang workaholic dan sangat menyayangi kerjaya saya sebagai Arkitek Landskap dan pernah ditawarkan menjadi Partner di sebuah Syarikat Landskap.

Pada suatu hari saya berasa sedih disebabkan duduk terperap di rumah, tak dapat lagi berjumpa kawan-kawan seperti dulu, tak dapat melakukan design landskap dan macam-macam lagi.

Saya seorang yang tak reti duduk diam, yakni suka melakukan macam-macam perkara yang melibatkan kreativiti. Tetiba saya terpandang kain-kain yang mengunung belum sempat dilipat lagi, saya pun terfikir untuk menghasilkan ‘baby art’ menggunakan kain-kain dan tudung serta barangan rumah.

Tetiba saya rasa seronok pula menghasilkan baby art ni, sekurang-kurangnya terubat jugalah rindu nak mendesain dan masyaAllah terhibur melihat aksi-aksi Sara yang comel.”

Menurut Puan Iefa lagi, dia rajin join pertandingan dengan menghantar gambar Sara yang menarik. Dan duo ibu dan anak ini telah memenangi beberapa pertandingan. Antara yang pernah disertai ialah Twinsbaby Contest, Little Monster, dan Tollyjoy Malaysia.